text:
Bibiliya
Igitabo cya Bibiliya cyangwa Bibiliya Ntagatifu ni igitabo cyaturutse ku Mana[1].
Ubwo igitekerezo cy'imibereho ya Kirisito ari ukuzuza ubuhanuzi, igitekerezo cy'imibereho ye cyanditswe mbere y'uko avuka. Ubuhanuzi bwo mu Isezerano rya Kera bushyira ahagaragara imibereho ya Kirisito , urupfu no kuzuka kwe mbere y'uko bibaho. Isezerano Rishya ni igitekerezo cy'imibereho ye nk'uko byari byarahanuwe.
Abahanuzi bo mu Isezerano rya Kera babayeho hagati y'imyaka magana atanu, n'igihumbi na magana atanu mbere y'ivuka rya Kirisito , bavuze ingingo nyinshi zifatika zerekeye imibereho ya Mesiya.
Bibiliya iboneka yose uko yakabaye cyangwa ibice byayo mu ndimi zisaga 2.300, kandi ibyo byatumye igera ku bantu basaga 90 ku ijana by’abatuye isi. Ugeranyije , buri cyumweru hatangwa za Bibiliya zisaga miliyoni! Hacapwe kopi zibarirwa muri za miriyari 3.9 . Giha intera nini cyane mu gukundwa, gusomwa, kugurwa no kwandikwa cyane kurenza ibindi byose biri kuri uru rutonde. Hacapwe ibitabo bigera kuri miriyari 3 na miriyoni 9 by’icyo gitabo kitwa Bibiliya[2].
Bibiliya ku murongo wa interineti
Contents
Ibitabo byo muri Bibiliya[edit | edit source]
Ibitabo by’Isezerano rya Kera[edit | edit source]
Ibitabo bitanu bibanza bya Bibiliya byitwa, iby’amategeko, kuko birimo amategeko Imana yahaye aba Isirayeli ikoresheje Mose, nubwo harimo n’inkuru yuko byagenze. Mose niwe wa byanditse.
- Igitabo cy’Itangiriro
- Igitabo cyo Kuva
- Igitabo cy’Abalewi
- Igitabo cyo Kubara
- Gutegekwa kwa Kabiri
- Igitabo cya Yosuwa
- Igitabo cy’Abacamanza
- Igitabo cya Rusi
- Igitabo cya Samweli
- Ibitabo by’Abami
Ibitabo by’Isezerano Rishya[edit | edit source]
Ibitabo bitanu byambere mw’Isezerano rishya. Matayo, Mariko, Luka na Yohana bitwereka imiryango n’ubuzima bwa Yesu Kristo, igitabo gikurikiraho aricyo Ibyakozwe n’Intumwa gikbiyemo amateka y’Itorero rya mbere. Tugiye kwiga kur’ibi bitabo by’amateka mw’Isezerano rishya.
- Igitabo cya Matayo
- Igitabo cya Mariko
- Igitabo cya Luka
- Igitabo cya Yohana
- Ibyakozwe n’Intumwa
- Urwandiko rw’Abaroma
- Urwandiko rwa I kub’ikorinto
- Urwandiko rwa II kub’ikorinto
- Urwandiko rw’Abagalatiya
- Urwandiko rw’Abefeso
- Urwandiko rw’Abafilipi
- Urwandiko rw’Abakolosayi
- Urwandiko rwa I rwandikiwe Abatesalonika
- Urwandiko rwa II rwandikiwe Abatesalonika
- Urwandiko rwa I rwa Timoteyo
- Urwandiko rwa II rwa Timoteyo
- Urwandiko rwa Tito
- Urwandiko rwa Filimoni
- Urwandiko rw’Abaheburayo
- Urwandiko rwa Yakobo
- Urandiko rwa mbere rwa Petero
- Urwandiko rwa II rwa Petero
- Urwandiko rwa I rwa Yohana
- Urwandiko rwa II rwa Yohana
- Urwandiko rwa III rwa Yohana
- Igitabo cya Yuda
- Ibyahishuwe
- Zaburi
- Yobu
- Yesaya
- Ezekiyeli
- Daniyeli
- Imigani
- Ibyahishuwe
- Itangiriro
- Umubwiriza
- 1 Abakorinto
- 2 Abakorinto
- 1 Timoteyo
- 2 Timoteyo
- 1 Petero
- 2 Petero


c: text/html

text:
Rubavu: Imvura yateje umwuzure
Mu karere ka Rubavu haravugwa umwuzure wibasiye imirenge itatu, bitewe n’ imvura yaguye ahagana i saa saba, mu gihe abantu bitegura kwitabira ibiganiro byo mu gihe cy’icyunamo.
Nk’uko twabitangarijwe n’Umunyamakuru uri i Rubavu, Maisha Patrick, mu imirenge yibasiwe ni Kanama, Nyakiriba na Nyundo biturutse ku mvura nyinshi yaguye umugezi witwa Buceri wuzura utera isanteri ya Mahoko ku buryo inzu zarengewe n’amazi izindi zirasenyuka.
Abantu ngo bagerageje gupfumura inzu ngo barebe ko babasha (...)
Mu karere ka Rubavu haravugwa umwuzure wibasiye imirenge itatu, bitewe n’ imvura yaguye ahagana i saa saba, mu gihe abantu bitegura kwitabira ibiganiro byo mu gihe cy’icyunamo.
Nk’uko twabitangarijwe n’Umunyamakuru uri i Rubavu, Maisha Patrick, mu imirenge yibasiwe ni Kanama, Nyakiriba na Nyundo biturutse ku mvura nyinshi yaguye umugezi witwa Buceri wuzura utera isanteri ya Mahoko ku buryo inzu zarengewe n’amazi izindi zirasenyuka.
Abantu ngo bagerageje gupfumura inzu ngo barebe ko babasha kugira ibintu barokora. Kugeza ubwo hakorwaga iyi nkuru byari bitaramenyekana niba hari abantu bahitanywe n’uyu mwuzure.
Umuyobozi ushinzwe imibereho myiza y’abaturage mu Murenge wa Kanama, Jeannette Uwajeneza, yatangaje ko ikiraro cy’umugezi wa Karambo cyasenyutse. kikaba cy Iki kiraro kikaba cyari gifatiye runini abaturage bo muri Kanama mu guhahirana n’utundi duce.
Uwajeneza yatangaje ko usibye inzu zagiye zisenyuka, ntiharagaragara ibindi byahitanywe n’umwuzure.
Mu kwezi kwa Kane igihe imvura iba igwa ari nyinshi, Akarere ka Rubavu gakunze guhura n’ibibazo by’umwuzure biterwa n’umugezi wa Sebeya n’utundi tugezi tuwushamikiyeho, no mu Ugushyingo umwaka ushize wahitanye abantu.
Amafoto/ Maisha Patrick
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Kanseri y’ibere
Kanseri y’ibere cyangwa Kanseri y’amabere
Imiryango imwe n’imwe cyangwa ubwoko bumwe bakunze kurangwa na kanseri y’amabere. Ni ngombwa rero gusuzumwa buri gihe na muganga wawe kanseri y’amabere ni imwe mu makanseri yibasiye abagore gusa inkuru nziza ni uko ushobora kuyirinda ndetse no kuyivumbura byoroheje. Kuyivumbura bizafasha mu by’ukuri mu kurokora ubuzima bwawe.
Imiryango imwe n’imwe cyangwa ubwoko bumwe bakunze kurangwa na kanseri y’amabere. Ni ngombwa rero gusuzumwa buri gihe na muganga wawe kanseri y’amabere ni imwe mu makanseri yibasiye abagore gusa inkuru nziza ni uko ushobora kuyirinda ndetse no kuyivumbura byoroheje. Kuyivumbura bizafasha mu by’ukuri mu kurokora ubuzima bwawe.
Imibereho y’umuntu ishobora kugira uruhare mu gutuma yongera kurwara kanseri y’ibere bwa kabiri. Abantu bigeze kurwara kanseri y’ibere bagakira baba bafite amahirwe menshi yo kongera kurwara iyi kanseri bwa kabiri kurusha abagore baba batarigeze kuyirwara na rimwe, ariko kandi nanone ahanini bikaba biterwa nukouyu muntu aba abayeho.
Nubwo bitari byasobanuka neza, bimaze kugaragara ko imibereho mibi ari kimwe mu bituma kanseri y’ibere igaruka.
Twasanze abagore bafite umubyibuho ukabije baba bafite amahirwe 50% yo kongera kuyirwara, abagore banywa inzoga byibura icupa rimwe ku munsi baba bafite amahirwe 90% naho abagore banywa itabi baba bafite amahirwe angana na 120% yo kongera kurwara kanseri y’ibere.
Ubu bushakashatsi kandi bwasanze abagore basanzwe banywa itabi bakanywa n’inzoga 7 mu cyumweru baba bafite amahirwe yo kongera kurwaya iyi kanseri nta kabuza.
Abahanga berekanye ko kuba ufite umubyibuho ukabije cyangwa se unywa inzoga bifitanye isano no kwiyongera mu mubiri ku musemburo bita estrogen; kandi iyi estrogen yongera umuvuduko wa kanseri y’ibere. Itabi ryo basanze rifite uburozi bwita carcinogens buba mu mwotsi kandi ritera ingaruka mbi ku buzima.


text:
Rwanda | Nyamirama: Abaturage batishyura neza batumye gahunda y’ubudehe ihagaragara muri imwe mu midugudu
Umunyamabanga nshingwabikorwa w’umurenge wa Nyamirama wo mu karere ka Kayonza, Bizimana Claude, avuga ko abaturage batishyuye neza amafaranga y’ubudehe batumye gahunda y’ubudehe isubikwa muri imwe mu midugudu igize uwo murenge.
Ubuyobozi bw’umurenge wa Nyamirama bwafashe amafaranga leta yari yawugeneye muri gahunda y’ubudehe bukajya buyaguriza abaturage mu midugudu, bakazayishyura bashyizeho inyungu nkeya nk’uko umunyamabanga nshingwabikorwa w’uwo murenge abivuga.
Gusa bamwe mu baturage ngo ntibagiye bishyura ayo mafaranga neza ku buryo ubu harimo imyenda isaga miliyoni ebyiri z’amafaranga y’u Rwanda. Ibyo byatumye gahunda y’ubudehe isubikwa mu midugudu irindwi kuri 33 igize umurenge wa Nyamirama nk’uko umunyamabanga nshingwabikorwa wa wo abivuga.
Abaturage bo mu midugudu yasubitswemo gahunda y’ubudehe, bavuga ko byabagizeho ingaruka cyane kuko ubudehe bwari bubafitiye akamaro kanini. Basaba ubuyobozi bw’umurenge wa Nyamirama kugira icyo bukora kugira ngo iyo gahunda isubukurwe mu gihe cya vuba aho yari yarasubitswe.
Munyemana Aminadabu wo mu mudugudu wa Ntinnyi mu kagari ka Rurambi, aho ubudehe bwasubitswe, abisobanura muri aya magambo “Amafaranga y’ubudehe yatumaga abaturage bikenura, kandi akabagoboka igihe bari mu tubazo. Ubuyobozi budufashije bugasuzuma vuba ikibazo cyatumye bihagarara bigakemuka vuba byafasha abaturage”
Umunyamabanga nshingwabikorwa w’umurenge wa Nyamirama avuga ko ubu hashyizwe imbaraga mu kwishyuza abaturage batishyuraga uko bikwiye. Yongeraho ko bamaze kwishyuza miriyoni ziyingayinga ebyiri ku buryo hari icyizere ko mu gihe cya vuba aho ubudehe bwasubitswe buzasubukurwa.
Yongeraho ko mu gutanga inguzanyo komite y’umudugudu n’iy’ubudehe zizajya zishyira umukono ku masezerano y’inguzanyo umuturage ahawe, kugira ngo zizanafatanye kwishyuza iyo nguzanyo.
Ibyo ngo bizanajyana no gushyiraho gahunda ihamye yo kwishyuza ndetse na komite ishinzwe kwishyuza yongererwe imbaraga kugira ngo hatazongera kubaho ikibazo cyo gutinda kwishyura.


text:
Ntakigenda mu Rwanda Rwa Kagame
By Beatrice Uwamahoro,
Mu kinyamakuru UMUSESO N°401 higeze gusohokamo inkuru ifite umutwe witwa “FPR iritaka igakabya n’Umuseso ukanenga ugakabya†yanditswe n’umusomyi KAYIRANGA Innocent. Muri iyi nkuru, KAYIRANGA yagaragaje ko ku butegetsi bwa KAGAME ibintu ari byiza ndetse bikaba biruta kure ibyo ku butegetsi bwa HABYARIMANA. Maze gusoma iyi nkuru nifuje kwerekana ko ubutegetsi bwa KAGAME bwashubije ibintu inyuma ndetse n’intambwe yari yaratewe k’ubwa HABYARIMANA ikaba yarasubiye inyuma, hakurikijwe ingingo zose KAYIRANGA Innocent yari yashingiyeho.
Burya akenshi biragora gufata ibintu bibiri bibonwa n’amaso, ukabigereranya iyo kimwe wagihagazeho ikindi ntugihagarareho. Icyo gihe uvuga neza ibyo wabonye n’amaso yawe, naho ibyo utabonye nta kundi wabivuga uretse kubinenga, kuko uba utarabibonye. Sinzi niba KAYIRANGA yarabaye mu Rwanda kuva ku ubutegetsi bwa HABYARIMANA. Njyewe nabaye mu Rwanda kuva 1963 kugeza ubu. Ubutegetsi bwombi narabubonye cyane, nabaye mu migi itandukanye y’igihugu, ndetse nabaye no mu giturage k’uburyo hose mpazi neza.
Ndagirango musubize nk’umuntu wabaye muri iki gihugu nkagikuriramo, ndetse ubutegetsi bwa HABYARIMANA bukaba bwarampohoteye mu buryo bunyuranye kuko bwanyiciye abantu ndetse bari banakomeye. Ubutegetsi bwa KAGAME kuba mbukoramo ubu, ntibivuga ko ngomba kubeshya abanyarwanda n’isi yose ngo nenge ubutegetsi bwa HABYARIMANA nk’aho ntacyo bwakoze, cyangwa ngo ngendere ku bibi bwankoreye ngo mfate ako kababaro bwanteye, ngo ngashyire muri rusange, mbunenge nirengagiza ibyiza bwakoze, ngo mvuge neza ubwa KAGAME kuko mfite uko mbuhagazemo. Byaba ari ukubogama, byaba ari no gukomeza kuyobya abanyarwanda n’isi yose. Iyo urebye usanga ahubwo ubutegetsi bwa KAGAME ntacyo bwakoze ugereranije n’ubwa HABYARIMANA.
Imibanire hagati y’abaturage:
Mu Kinyarwanda baravuga ngo « nta byera ngo de » kandi ngo « ibibi birarutanwa ». Umugani wa mbere ushaka kuvuga ko ukora ibintu bikaba byiza, ariko burya ntihaburamo akantu gatuma byose bitaba byiza ngo bibe ijana ku ijana. Ubutegetsi bwa HABYARIMANA niko nabuvuga. Bwari bwiza n’ubwo hataburagamo igitotsi kibwanduza bigatuma butaba bwiza ijana ku ijana. Ariko muri rusange bwari bwiza. Uyu mugani sinabona uko nywuvuga kuri ubu butegetsi bwa KAGAME, kuko ibibi byabwo aribyo byinshi kurusha ibyiza byabwo.
Umugani wa kabiri rero “Ibibi birarutanwa†ni mu gihe habaye amahitamo yo guhitamo mu bintu bibiri. Icyo gihe aho guhitamo ibibi cyane wahitamo ibibi gahoro. Nanjye amahitamo yaje nahitamo ubutegetsi bwa HABYARIMANA n’ubwo butazagaruka. Nsigaye numva na bamwe mu batutsi bahoze mu Rwanda ndetse n’abacikacumu bamwe bavuga bati, HABYARA wundi azava he? Ngayo nguko. Ubwo ni uko bashobewe, basanze aho bahoze harutwa n’aho bari ubu.
Muri uru rwego rw’imibanire hagati y’abanyarwanda, ku butegetsi bwa KAGAME byasubiye inyuma cyane ugereranije no ku butegetsi bwa HABYARIMANA. Ku butegetsi bwa HABYARIMANA, ndibuka neza ko nta muntu wishishaga undi. Umuntu yabonaga undi akamubonamo ubumuntu ntamubonemo ubugome. Nyamara kuva FPR yajya ku butegetsi buyobowe na KAGAME, ng’urwo urwikekwe mu banyarwanda, nta munyarwanda ukizera undi, kabone n’ubwo yaba ari umwana wibyariye, cyangwa umuvandimwe wawe. Iyo umuntu aguhagaze iruhande, uba wumva ko akuneka, uwo muganiye wese, uba wigengesera kuko utazi aho aza gutanga raporo, kabone n’ubwo yaba atari na maneko. Icyo cyoba kiba kikurimo, n’uwo muganira nawe aba yigengesera kuko atazi nawe icyo uricyo, cyangwa icyo uzagukora nyuma. Icyo kintu cyo kutizerana cyabibwe mu banyarwanda, ntigisobanura ubumwe ahubwo cyarabumunze.
Iki kintu cyabibwe mu banyarwanda (ubwoba), kugeza kuri uru rwego, kizatuma nta muntu uzongera kujya agera aho abandi bari, kubera cya cyoba cyabibwe mu banyarwanda. Hari abantu benshi ubu bava ku kazi bagahita bataha mu ngo zabo, agacupa bakagafatira iwabo, kubera gutinya kugera mu kabari bitewe na cya cyoba cyo kutizerana, ngo hato batazavuga ngo yari yicaranye na kanaka, ngo bavuze ibi n’ibi kandi nabyo ari ibinyoma gusa za maneko zirundanya ngo zibone uko ziharabika abantu gusa. Umuntu asaba undi lift ku muhanda, agatinya kumutwara mu modoka ngo ntiwamenya icyo amushakaho, niyo uyimuhaye, umunwa uwushyiraho ubujeni ngo hato utavuga kandi utazi uwo utwaye. Uwo utwaye nawe agafunga umunwa ngo hato ataba yasabye lift nk’iya NTARYAMIRA Cyprien.
Kuri ubu butegetsi bwa KAGAME, ikintu cy’ubwoko n’ubwo bavuga ko nta bwoko bukiriho mu Rwanda, ndahamya ko kuri ubu butegetsi bwa FPR/KAGAME, aribwo ikintu cy’amoko gikabije kurusha mbere, ndetse hakaba hariyongeyeho no kureba aho waturutse. Kuba wari usanzwe mu Rwanda byo nta gaciro na mba bihabwa, waba Umuhutu cyangwa Umututsi. Ntagiye kure n’abacitse ku icumu nta gaciro bahabwa. Umututsi wari usanzwe mu Rwanda nta gaciro ahabwa ugereranije n’uwaturutse hanze, kuko nabo ubwabo hagati yabo, badahabwa agaciro kimwe urebye abavuye UGANDA, BURUNDI, TANZANIYA na CONGO. Umututsi wibutswe wari usanzwe mu Rwanda, ni uwagakingirizo, ni kimwe n’Umuhutu. Abo bombi bakaba bari aho gusa ngo bakoreshwe, bakorera inyungu za ba nyakubahwa baturutse hanze, nyuma batoragure utuvungukira tw’umugati, kuko imigati minini iribwa na ba nyakubahwa bafite aho baturutse. Kuvuga ko nta bwoko bukiriho, bikaba ahubwo ari amayeri yo kubona uko batekinika, bakabeshya abanyarwanda n’isi yose, ngo ubumwe mu banyarwanda bwagezweho naho byahe biragatabwa.
Natanga urugero mu gutanga akazi, kubona bourses nziza, kugira za avantages z’indi mu bucuruzi, kurihirwa na FARGE, guhabwa inka muri ya projet ya gira inka, cyangwa ahandi, guhabwa amasoko, ibi byose ntiwatinyuka kuvuga ngo byahawe Umututsi, kuko imbere ya FPR/KAGAME nta bwoko buriho mu mvugo, ariko mu ngiro buriho ndetse nibwo buriho cyane, kuko ubivuze waba ugaragaje ingengabitekerezo, ukaba wakwisanga mu gihome, ugahitamo guceceka bikaguma mu mutima wawe.
Urundi rugero natanga ndetse rwigaragaza ubwarwo, ni igikorwa cyo kunamira abanyarwanda bishwe yaba Abatutsi cyangwa Abahutu. Abanyarwanda barapfuye kandi hapfuye Abatutsi, Abahutu n’Abatwa, kandi bose barishwe bicwa n’impande zombi! Niba bose ari abanyarwanda, byumvikane ko ababo bagombye kubunamira no mu buryo bumwe. Umuhutu wapfuye kubera intambara, numva umuvundimwe we warokotse intambara, yagombye kumushyingura mu cyubahiro. Iki kintu kiragaragaza ko abanyarwanda batitabwaho kimwe, ko bamwe bafite uburenganzira kurusha abandi. Iki kintu kibangamiye imibanire n’abandi, kuko Umututsi afite uburenganzira bwo gushyingura abe mu cyubahiro mu gihe Umuhutu ntabwo afite. Icyo gihe mu rwego rw’imibanire n’abandi hari ikintu gihinduka ku muntu kikagera mu mutima bitewe nibyo abonye bimukorewe, kandi adashobora kuvuga cyangwa kugira icyo akoraho. Ibi bizongera ubumwe cyangwa bizabumunga? Niho hazava na cya kintu cyo gutinyana rero, umuntu ubona ko nta burenganzira afite, mu gihe uwo baturanye abufite, azajya ahora anamwikanga anahitemo kwicecekera. Bityo gutumirana, kurahurana umuriro, gusabana amazi, guhana inka, gushyingirana akaba ariyo mpamvu bitakibaho nka mbere.
Noneho twibaze abantu babona ibikorwa nk’ibi muri ziriya ngero navuze. Ni benshi cyane mpereye mu gihe cyanjye kuko mfite imyaka 47. Nize amashuri yanjye mu mugi ndetse no mu giturage kandi narangije na Kaminuza. Hose ndahazi cyane. Ntabwo nigeze numva ikintu cy’amoko nkaho ari ikibazo, cyangwa ngo usange umuntu abitindaho yikanga undi, cyangwa amufitiye urwango. Yego hari amakosa yakozwe nanjye nemera yabayeho, nanjye ndetse yankorewe, ariko ntibiri mu rwego rumwe n’ubu butegetsi bwa FPR/KAGAME, bumaze gushyira abanyarwanda mu cyoba no kwikanga uwo ariwe wese. Ibibi birarutanwa nk’uko navuze.
Ndibuka ko Abahutu n’abatutsi bashyingiranye cyane, bahanye inka ku butegetsi bwa HABYARIMANA, basangiye akabisi n’agahiye, baratabaranaga, bagatwererana, bagakundana. Ibi mbivuze kubera ko aribwo nkibibona, ngereranije ibyo mbona kuri ubu butegetsi bwa FPR/KAGAME n’ibyo nabonaga k’ubutegetsi bwa HABYARIMANA.
Dufashe nk’urugero mu rwego rw’ubucurzi, wasanga k’ubwa HABYARIMANA ariho hahoze Abatutsi bameze neza kurusha Abahutu, kandi abo Batutsi babonaga amasoko muri Leta. Abo Batutsi kandi ndemeza ko batarebanaga nabi n’Abahutu. Uwaronkaga yasangiraga n’undi atitaye k’ubwoko bwe. Ubu se kuri iyi ngoma wambwira ko ariko bimeze? Umuhutu cyangwa Umututsi wari usanzwe mu gihugu ucuruza, cyangwa ubona isoko, ntashobora kuyarya wenyine adasaguriye na Nyakubahwa cyangwa ngo atange icya cumi muri FPR. Iyo bitameze bityo, aba yarashyize hejuru y’ibikorwa bye agakingirizo k’Umututsi wavuye hanze, ukomeye, bikaba ariwe byitirirwa, ngo akunde abone uko affaires ze zigenda, akazamuha icya cumi iyo amugiriye neza ntabimutware byose burundu. Nyamara k’ubwa HABYARIMANA, nabanza nkaguha urugero rwa ba KAJEGUHAKWA, KARAMIRA, KAREKEZI Imprikaf, LANDO, n’abandi benshi. Affaires zabo zagendaga zijyana nta gakingirizo bashyizeho.
Nkomeje muri uru rwego rw’imibanire n’abandi, ndibuka ko hari umunsi witwaga UMUGANURA wabaga taliki ya mbere Kanama buri mwaka. Uyu munsi wasangaga igihugu cyose abantu bavamvagaye, bishimye, basabanye, basangiye, bamerewe neza, aho ugeze hose bakumenya batakumenya waricaraga ukanywa, ukarya, uri umuvumbyi ugafatwa nk’uwatumiwe. Nyamara kuri ubu butegetsi, nko ku minsi mikuru ya bonne année, dore ko umuganura wo utakibaho, usanga ari udutsiko dufite aho duhuriye (nko mu kazi) twahuye. Kuri ubu nta nzoga zikigira umuvumba kubera ko nta muntu wagenda ngo yinjire mu rugo rwabayemo ibirori batamuzi. Ntawatinyuka. Tutabogamye cyangwa ngo tugire amarangamutima, ibintu ntawe utabazi yarabonye izi ngoma zombi. Hari igitabo ndetse na raporo ya association y’uburenganzira bwa muntu ntibuka neza nasomye bemeza ko k’ubutegetsi bwa HABYARIMANA abantu bari babanye neza kurusha ubu, ndetse n’umusenateri w’umunyamerika witwa Cynthia Mckinney akaba nawe yarabivuze, kandi ko aribwo Abahutu n’Abatutsi bashyingiranye cyane kurusha izindi ngoma. Undi wabishimangiye ni SEBARENZI Joseph mu kiganiro yagiriye kuri VOA tariki ya 8/8/2010, aho yemeje ko kuva muri 1974 kugera 1990 u Rwanda rwari urwa mbere mu karere, ko abanyarwanda bari batuje babanye neza. Ibintu by’amoko byakomeye muri 1990 ubwo FPR yateraga u Rwanda, kandi nabwo byakoreshejwe nk’intwaro ku mpande zombi. Nibwo abantu batangiye kuvuga iby’amoko ubundi wagirango ntayabagaho. Uhubwo ubu bavuga ko nta moko ariho, nibwo ibintu by’amakomo biriho ndetse cyane, ahubwo akaba ari uburyo bwo kujijisha abanyarwanda n’isi ngo berekane ko bakataje, ko ibyateranyaga abanyarwanda byashize kandi ahubwo ubu aribwo biriho cyane.
Muri uru rwego rw’imibanire n’abandi, k’ubutegetsi bwa HABYARIMANA nta nduru zigeze zivuga aho abaturage babeshyeraga bagenzi babo ibinyoma mu butabera kugirango babacishe imitwe, cyangwa ngo babateshe agaciro babafungishiriza ubusa. Kuri ubu butegetsi bwa FPR/KAGAME, umuturage arabyuka yaba yaraye atekereje kanaka gato gusa, akamubeshyera kugirango amucishe umutwe, amufungishe, ateshe agaciro abana be n’umuryango we, amukeneshe.
Ibi kandi byahawe intebe kuko Leta ya KAGAME ibirebera, aho kubirwanya ahubwo ikabiha umugisha, ikanabyongerera n’umuvuduko.Nta giye kure, muzi byinshi kundusha haba mbere y’uko inkinko Gacaca zitangira, abantu barafunzwe kandi bafungishwa na bagenzi babo babifashijwemo n’ubutegetsi. Noneho aho Gacaca zitangiriye, byoroheye umuturage maze kubeshyerana biriyongera kandi bihabwa intebe. Ubumwe koko bw’abaturage buri he? Ngaha rero ahaza gushimangira cya cyoba nakomeje kugenda nerekana. Abanyarwanda barashize mu mitima yabo, ubwoba butuma batavuga, naho ubundi bavuze bavuga byinshi. Hejuru y’aya mahano koko yo kubeshyerana, abantu bakaba bagiye kuzashirira mu buroko no mu buhungiro, umuntu yakwihandagaza akavuga ngo abanyarwanda bunze ubumwe kurusha uko byari bimeze ku butegetsi bwa HABYARIMANA? Keteretse utarabonye ubutegetsi bwe. Simvuze ko bwari shyashya ariko nibura nimbe nabwo.
Muri uru rwego kandi rw’ubumwe bw’abanyarwanda, ku ngoma ya HABYARIMANA ntabwo higeze habaho impunzi nk’izo kuri ubu butegetsi bwa KAGAME. Ku butegetsi bwa HABYARIMANA abantu barahunze koko, kandi njya gutangira navuze nti: â€nta byera ngo deâ€. Hari ibibazo by’ubuhunzi byabayeho, ariko abantu bahunze bashobora kubarirwa ku mitwe y’intoki, ndetse abenshi mu bahunze bari abantu bari bakomeye bagahunga kubera gupfa ubwo butegetsi cyangwa kutumvikana hagati yabo. Umuntu yavuga nka KANYARENGWE Alexis cyangwa BIZIMUNGU Pasteur, KAJEGUHAKWA Valens. Nta muturage wigeze ahunga u Rwanda ku butegetsi bwa HABYARIMANA. Nyamara kuri ubu butegetsi bwa KAGAME mu Rwanda nibwo habonetse abantu benshi bahunga kandi mu ngeri zose. Abategetsi bo hejuru n’abo hasi, abasirikare bo hejuru n’abo hasi, abacuruzi, abahinzi, aborozi, abakene, abatindi. Aba bose bahunga igihugu kubera ubutegetsi bubi, ahanini bituruka kuri bimwe navuze hejuru bijyanye no kubiba urwango hagati y’abantu, bamwe bagafungisha abandi babarega ibinyoma kuko Leta ishyikigiye ubwo bugome, iteza urwangano mu banyarwanda, bigatuma abantu benshi bahunga igihugu buri munsi. Iyo abaturage bo hasi cyane bahunze, ni ikimenyetso cy’ubutegetsi bubi bidasubirwaho. Ntabwo HABYARIMANA yigeze yirukanka inyuma ya BIZIMUNGU cyangwa KANYARENGWE ngo ajye kubatsinda mu buhungiro, nyamara kuri ubu butegetsi bwa KAGAME abamaze gupfira mu buhungiro bishwe na KAGAME ni benshi cyane, uwabandika ntiyabarangiza. Niba ibintu bimeze gutya se mu bategetsi, abasirikare, abacuruzi, bahunga umusubizo kugera ku muturage wo hasi, ni ikigaragaza ko abaturage bashize ahubwo abataragenda babuze aho banyura cyangwa bakavuga bati byose ni urupfu aho kugwa hanze nzapfira aha. Mbabwije ukuri ko abantu bashize mu mitima, abantu barumiwe barengwa n’akaga babamo, abantu babuze epfo na ruguru.
Ingero ni nyinshi zigaragaza ko mu Rwanda nta bumwe buri hagati y’abanyarwanda kandi byose biterwa na Leta iteza urwangano mu baturage ibabeshya ngo irabunga, ikoresha abaturage mu gutotezanya.
Imibereho myiza y’abaturage:
Keretse kwirengangiza cyangwa gushaka kutabona ibintu uko biri, n’uko byahoze, naho rwose ndemeza ko imibereho myiza y’abaturage yari myiza cyane ku butegetsi bwa HABYARIMANA kurusha ubwa KAGAME. Tutagiye kure duhere kuri rapports zakozwe n’imiryango mpuzamahanga nka FAO, bavuga ko mu Rwanda abantu bakuze, batangiye kurwara za bwaki muri iki gihe tugezemo, ko inzara ica ibintu n’ibindi. Inzara k’ubwa HABYARIMANA zabayeho ariko ntizabayeho ku rwego rumwe n’ibiba k’ubwa KAGAME, kuko ntaho umuntu ukuze yigeze arwara bwaki. Abana barwaraga bwaki nabo, habayeho uburyo bwo kubirwanya, kuko ndibuka neza ko icyo gihe habagaho za Centres Nutritionnels mu makomini yose, zigishaga ababyeyi ibijyanye n’indryo ishyitse, icyo gihe ababyeyi bafite abana barwaye bwaki, babajyanagayo rimwe mu cyumweru bagahabwa, ibiribwa nk’ifu y’amata, iy’ibigori, amavuta yo guteka, n’ibindi, kugeza umwana afashe ubuzima bwiza, ariko ntaho umuntu mukuru yarwaye bwaki.
Inzara nazo zibanze ahanini muri Gikongoro na Bugesera bitewe n’ikirere cyangwa ubutaka bwaho bwari bubi, ariko habayeho ingamba zo kubirwanya, kuko icyo gihe Leta yoherezaga ibiribwa muri utwo turere, abaturage bagahabwa ibiribwa ndetse n’imbuto zijyanye n’uko ibihe byabaga bimeze cyangwa ubutaka. Ndibuka ko abaminisitiri bamanukaga rwose baherekeje amakamyo yabaga atwaye amatoni n’amatoni y’ibiribwa. Ngako akamaro ka za GRENARWA, TRAFIPRO wajyaga wumva kuko zagobokaga mu bihe bikomeye nk’ibyo. Ndibuka amaprojet menshi yakoreraga mu byaro, tuvuge nka Projet Gisaka-Migongo, n’izindi zari mu Bugesera kandi zakoze akazi kazo kuko hatigeze hongera kubonekayo inzara. Za Projets nka PDAG, DANK, CRETE ZAIRE NIL, zakoreraga za Gikongoro, DRB BYUMBA, Projet KAGITUMBA MUVUMBA, Projet RAMBA GASEKE, n’izindi. Mu ma prefecture yose y’igihugu hari amaprojet. Izi zose zabaga zigamije guteza imbere umuturage mu turere zakoreragamo.
Nyamara iyo ugeze aho zakoreraga agahinda karakwica. Amazu zakoreragamo amwe yabaye ibigo bya gisirikare, andi ni za cachot, andi yarenzweho n’ibihuru. Uretse amazu ya DRB BYMBA arimo Université y’i Byumba. Imihanda izo projet zari zaragejeje mu byaro yarasibamye, imirima y’intangarugero yararaye, ibigega by’imbuto z’indobanure bimwe byaraguye. Niyo mpamvu ubu inzara zigaragara henshi mu gihugu, iyo zije zica ibintu kuko nta ngamba Leta yateganije yo kuba yayirwanya. Uwavuga rero ko umuturage atitaweho mu bibazo ashobora guhura nabyo muri uru rwego, ntiyaba yibeshye. Nyamara ubutegetsi bukirwa bubeshya ngo abaturage barenda kwicwa n’ibiryo byinshi, kubera ko bejeje cyane mu gihugu cyose. Ibi ni uguhemukira abanyarwanda. Iyo Nyakubahwa yaraye yujuje inkoko mu nda ye, kuri we abanyarwanda bose baba barariye inkoko.
Muri uru rwego tuvuze nko kubyerekeye ubuzima bw’abaturage muri rusange, ku butegetsi bwa HABYARIMANA, buri Komini yari ifite Centres de Santé ebyiri ndetse n’imodoka ya ambulance, nibura imwe kuri izo centres zombi, kuko hari nahabaga ambulance kuri buri Centre de Santé. Izo Centres de Santé zabaga zifite abaganga babimenyeye kandi zifite ibikoresho. Buri Centre de Santé yari ifite icumbi rya Responsible wa Centre de Santé. Iyo byasabaga ubushobozi burenze, umurwayi yajyanwaga kuri Hopital iri hafi hakoreshejwe ya ambulance. Ubu se bimeze bite ra? Mutuelle de Santé? Mutuelle si mbi ahubwo uburyo ikorwamo, nta bushobozi umuturage anafite bwo kwiyishyurira ya mafaranga ya mutuelle nibyo bimwica. Amavuriro make akora, ubushobozi bwabayakoramo, n’agasuzuguro ko kutita k’umurwayi ni ibibazo bikomereye umuturage. Nyamara se muri ayo mavuriro yose navuze yo ku bwa HABYARIMANA akora ubu ni angahe? Muzambwire.
Ubu Akarere kamwe kagizwe na Komini nibura enye za kera. Ni ukuvuga ko, ako Karere kagombye kuba gafite kuri ubu Centres de Santé umunani zose. Ariko nyamara ugiye kureba wasanga muri izo Centres de Sante hakora izitarenze ebyiri izindi zararenzeho ibihuru, izindi ari abasirikare babamo. Bityo, ugasanga urugendo k’umuturage rwo kujya kwivuza rwarabaye rurerure cyane bitewe naho Centre de Santé ikora iherereye, nta bikoresho, nta bakozi babifitiye ubushobozi, nta ambulance. Ubwo agapfa atyo. Cyokora nabonye ba Responsables bamwe bafite za moto Yamaha niba arizo batwaraho abarwayi simbizi. Mu by’ukuri ibintu bikorwa muri uru rwego rw’ubuzima ni agahomamunwa gusa. Ntabwo umuturage yitaweho na mba. Umuturage ubashije kugera kwa Muganga, iyo amaze kwivuza ntabone icyo yishyura bafatira indangamuntu, yaba ari umubyeyi wabyaye akamera nk’imfungwa kwa Muganga kugeza umugabo we azanye amafaranga yo kwishyura. Niba mbeshya muzabaze induru zigeze kuvuzwa ku bitaro byo ku Muhima aho ababyeyi babyarira. Umuntu utarabaga mu Rwanda icyo gihe niwe utarabyumvise. Nyamara k’ubwa HABYARIMANA ntabwo umuturage yigeze ananirwa kwiyishyurira ibitaro. Iki ni ikimetso kikwereka ko kuri iyi ngoma ya KAGAME umuturage akennye ugereranije n’ingoma ya HABYARIMANA.
Muri uru rwego tuvuze ku kintu cyo kubona amazi meza, ku butegetsi bwa HABYARIMANA hafi mu Rwanda hose (ndavuga ahenshi), abaturage ntibari bakimanuka imisozi bajya gushaka amazi ku mariba mu mibande. Muri uru rwego abaturage batuye mu mpinga, aheshi amazi yari yarabagezeho harakozwe imiyoboro izana amazi hafi yabo mu mpinga, harubatswe ibigega by’amazi. Ibi ndibuka ko byakozwe ahanini mu rwego rwa cooperation n’abadage bo mu intara ya Renani Palatina. Abatuye mu mibande nabo, hakozwe imigezi isukuye, yitabwaho kandi y’amazi meza bakavoma hafi aho. Nyamara abatuye mu mpinga ubu basubiye ku kabo, kuko ya miyoboro, bya bigega byose ntibigikora kuko bititaweho kubera ko nta ngamba Leta yigeze ifatira umuturage muri uru rwego. Ibi bikaba bigaragaza na none ko imibereho myiza y’abaturage yasubiye inyuma ugereranije n’uko byari bimeze ku gihe cy’ubutegetsi bwa HABYARIMANA.
Ubuhinzi n’ubworozi:
Gutekinika ni ibyo FPR izobereyemo. Uru rwego ntabwo ndutindaho, ariko uko ku bwa HABYARIMANA byari bimeze biriteye. Reka mbibarize: wasanga umuntu yarapfuye ijisho rimwe, aho kugirango urimukize cyangwa urimuvure, ugakuramo n’irindi ryari risigaye koko? Niba kujya kurandura ibihingwa mu mirima y’abantu, aribwo buryo bwo kwihaza no kongera umusaruro uwaba abyumva neza yazansobanurira. Niba guha abantu imbuto, ukabaha imbuto z’intagarasoryo n’intobo nk’uko UMUSESO wabigaragaje, niba aribwo buryo bwiza buzatanga ibiribwa byiza, ndumva kubyumva bigoye, niba abanyarwanda basigaye barya intobo. Ku bwa HABYARIMANA nta muturage wigeze yinubira uko ubuhinzi bwe bumeze cyangwa uko bwitaweho na Leta mu rwego rwo kumugira inama. Niyo mpamvu amaprojet yabayeho ari menshi. Ariko ubu igihugu hafi ya cyose abantu bararira ayo kwarika kubera politiki mbi y’ubuhinzi ikorwa mu kavuyo no gushaka gukenesha abaturage kurushaho. Amakuru yahise kuri Radio Rwanda taliki ya 3/1/2010 mu kiganiro IBIVUGWA IWACU arabihamya.
Ubworozi nabwo ni kimwe ntabwo mbutindaho, nagirango niba atari ukwirengagiza twibuke uko ibyo kubaka ibiraro by’inka, kubaka inzuri, guhinga ubwatsi bw’amatungo byagenze ku ngoma ya FPR/KAGAME. Narabikurikiye neza. Byarabanje bikorwa mu ibanga, maze abari bazi ibizakurikiraho, ndavuga ba nyirububasha cyangwa abigerera hejuru cyangwa bene wabo, bafata ibikingi vuba, barabizitira, batera ubwatsi, umuturage yabibona, akabona ko ari ubushobozi bwabo, atazi ibizaba nyuma, atazi urumutegereje. Nyuma ubwatsi bwa ba bandi bumaze gufata bweze bwarakuze, igihe kiba kirageze biba bibaye itegeko.
Umuturage atungurwa nta mikoro afite yo kubikora ako kanya mu gihe cyategetswe, nta bikingi afite by’ubwatsi, mu gihe abandi bari barafashe mbere imisozi ikikije uwo muturage, biramuyobera. Murumva ko atari no gutera ubwatsi mu gitondo, ngo ejo buzabe bwakuze, agaburire amatungo ye. Yaba agize ngo ajyanye inka mu bwatsi ku gasozi bakazijyana ku Karere bakamuca amande, yagira Imana zavayo agahitamo kujya aziragira mu gicuku nijoro, ku manywa zikirwa mu rugo zabira, yaba abonye agafaranga akagura ubwatsi na wa wundi umukikije amuhenze nabwo, kugeza ubwo byose bimushoboye agahitamo kuzigurisha, zikagurwa na wa wundi cyangwa ba bandi bamuzengurukije ibikingi (ba nyakubahwa), nabwo bamuhenze kubera ko nta kundi yagira. Agafata utwo bamuhaye. Ubundi akajiginywa gusa ntacyo anashoboye gukora. Gusanga umuturage aragiye inka nijoro mu gisambu, yihisha ubuyobozi ni agahinda gakomeye cyane, kuko njyewe nababonye kenshi cyane kandi n’ubu baracyahari baragira inka zabo mu gicuku. Uyu muturage azaruhuka imigogoro aterwa n’ubutegetsi bubi ryari? Azaryama ryari niba arara aragiye kandi mu gitondo azindukira mu murima? Birababaje.
Ibi bintu byo gutesha umutwe umuturage ntabyigeze bibaho ku butegetsi bwa HABYARIMANA. Ahubwo habagaho amarushanwa mu ma komini, noneho bigatuma buri muhinzi mworozi ashishikarira kugera ku ntego mu bushobozi bwe nta gahato ashyizweho. Abantu bagahembwa ibintu binyuranye birimo amafaranga, amatungo (inka, ihene..), ibitiyo, amasuka, mbese ibikoresho byo mu buhinzi n’ubworozi bizamufasha gukomeza gukora umwuga we neza. Icyo gihe n’abaturanyi be barabishishikariraga, bagirango bagere kucyo mugenzi wabo yagezeho igihe yahembwaga, kandi byagendaga neza ntawe bibangamiye nta n’agahato kabayeho. Nta muntu wigeze arara ijoro aragiye inka mu gisambu yihisha ubuyobozi ngo butazitwara kuzifungira ku biro by’Akarere. Kuri ubu butegetsi bwa KAGAME hari n’aho umuturage yananirwaga gutanga amande bamuciye inka bakazibaga. Ngirango mwibuka ibyabaye i Kibungo. Ibi birababaje gusa nta kindi nabivugaho.
Gutesha umutwe umuturage no kumuhoza ku nkeke cyangwa kumukenesha ni imwe mu ntego z’ubutegetsi bwa KAGAME. Ntagiye kure mwibuke uko MUSONI Protais yagize abanya Kibungo akiri Prefet, agasenya amazu y’abantu ku manywa y’ihangu, ngo arimo gusaranganya abantu amasambu. Gusanga koko abantu bariyubakiye inzu nziza zikomeye, ukazishyira hasi zose ngo mu rwego rwo gutuza mu midugudu no gusaranganya, hari ubugome burenze ubu?Ahandi byabaye ku isi ni hehe koko? Birababaje. Abanyakibungo n’ubu ntibazabyibagirwa nk’uko umuturage yigeze kubivugira kuri Radio Rwanda, agashinja ibyo byose MUSONI Protais.
Ndibuka ko ku bwa HABYARIMANA, umuturage yavaga guhinga mu murima we cyangwa gukora indi mirimo agakaraba akajya kuri centre y’ubucuruzi iri hafi ye, cyangwa ku kabutike kari hafi ye, akigurira byeri na brochettes, ndetse wenda n’abarimu cyangwa undi muyobozi nka Responsable ahari, ugasanga rwose ntacyo bamurushije, ndetse akaba yanabagurira nabo nk’abaturanyi. Yataha agatahana irindi cupa cyangwa abiri ashyiriye nk’umugore we. Ibi ndabivuga kuko nabibonye kenshi cyane ku baturage benshi kandi batandukanye. Nyamara ubu iyo ngeze mu giturage ndumirwa na mwarimu nta bubasha akigira na mba habe no kuba yakwigurira n’urwagwa. Ababishobora ni mbarwa cyangwa abafite ababo, no kubona iyo butike uguraho ikintu ni ukubonekerwa.
Iterambere muri rusange:
Nk’uko naberetse hejuru uburyo bwakoreshwaga mu gushishikariza umuhinzi kwiteza imbere mu buryo bw’amarushanwa, mu rwego rw’iterambere ry’igihugu muri rusange, ku ngoma ya HABYARIMANA habayeho iterambere ryihuse. Byakorwaga muri politike yo GUTANGIZA no KUMURIKA IMISHINGA. Iyi politike yari nziza cyane, kimwe na politike yo kwita amazina buri mwaka mushya wabaga utangiye. Keretse utarabaye mu Rwanda niwe utabizi.
Muri iyi politike yakorwaga mu byumweru bibiri bya mbere by’ukwezi kwa Nyakanga kwa buri mwaka, amasegiteri, amakomini na Prefectures zabaga zishishikaye, zishaka kuzagira igikorwa zigaragaza mu rwego rwo gutangiza umushinga cyangwa kuwumurika (kuwutaha). Aha niho hagaragariye akamaro k’umuganda, nyamara mu byo FPR yajyaga ivuga irwanya, n’uyu muganda warimo. N’ubwo yaje kuwusubizaho, usanga nta gaciro wabiha kuko bikorwa ntacyo bigamije uretse amanama no gutanga messages za gacaca, amatora, umutekano, kuvana ibimene by’amacupa ku bipangu, n’ibindi.
Icyo gihe muri iyi politike ya HABYARIMANA, nibwo mu gihe gito amakomini yose yahise yiyubakira ibiro (bureaux administratifs) byazo, amacumbi ya ba Bourgmestre, amasegiteri yose na za prefecture ziyuzuriza Batiments zubatse muri Etage, nibura Etage imwe. Za S/Prefectures hirya no hino, ku buryo nibura Komini esheshatu zabaga zifite S/Prefecture zihuriraho, ifite ibyangombwa byose, bureau, icumbi rya S/Prefet, imodoka nibura enye, hakaba na za services zose usanga kuri Prefecture cyangwa muri Ministère. Niyo mpamvu wahasangaga imashini zikora imihanda mu rwego rwa Ponts et Chaussés. Amakomini yose yari afite bureaux zubatse kuri plan imwe. Amasegiteri nayo ni uko. Muri uko kwezi kwa Nyakanga, wasangaga kuva kuri Prezida HABYARIMANA, ba Ministres, ba Secrétaires Généraux, ba Directeurs muri za Ministères nta muntu wasanga mu biro kuko bose babaga bagiye hirya no hino mu gihugu gutangiza cyangwa kumurika imishinga byabaga ari byinshi cyane mu gihugu cyose.
Nibwo wasangaga nka Komini yatashye nk’inzu yayo bayiha nk’ikamyo Benne, cyangwa indi modoka y’Akarere bitewe nibyo basabye umuyobozi waje aho muri icyo gikorwa.
Nibwo Komini wasangaga yiyubakiye Centre de Santé Leta bakayiha ambulance ndetse n’umukozi (responsable) w’iryo vuriro.
Nibwo wasangaga nka Komini runaka ihabwa amafaranga yo gukemura ikibazo runaka, byose bigaterwaga nicyo basabye mu rwego rwo kubatera inkunga no gufatanya guteza imbere igihugu.
Nibwo wasangaga Komini ifite amavomo y’amazi meza. Ndibuka ko muri 1984 buri prefecture yari ifite inzu yayo ya etage ikoreramo, icumbi rya prefet, amamodoka atari hasi y’ane nta birarane bya bakozi ifite, ndibuka ko buri Komini yari ifite inzu yayo nziza ikoreramo, icumbi rya bourgmestre, ifite nibura imodoka zayo zitari hasi y’eshatu harimo na Camion Benne, ifite Centre de Santé nibura ebyiri, ifite ambulance nibura imwe, ifite banque populaire, ifite ibigo by’amashuri byiza aho abanyeshuri baba badacucitse kandi bicara ku ntebe za pupitres, idafite ibirarane by’abakozi, buri Secteur yari ifite ibiro byayo ikoreramo ndetse hari na secteur zari zitangiye kwigurira amamodoka. Nka Secteur yo muri Bicumbi ntibuka neza, iyo muri Muvumba, n’izindi.
Izi ni ingero zifatika, zagaragariye buri wese kandi ibi byose muri 1983 byari bihari. Ku ngoma ya HABYARIMANA wavaga ahantu ujya ahandi ugasanga kuri centres z’ubucuruzi zo mu byaro (Centre de Négoce) harabaga nibura umucuruzi w’umuturage umwe cyangwa babiri bafite imodoka zabo za camionnettes nka Daihatsu cyangwa Toyota. Ntiwashoboraga kubura uko wica akanyota cyangwa ngo ubure icyo urya. Nyamara kuri ubu butegetsi bwa KAGAME ni iyihe Komini yigeze yubaka ibiro byayo, ni iyihe prefecture yubatswe,ni iyi Centre de Santé yubatswe, ni iyihe Ministere biyubakiye. Ibikorwa by’amajyambere byinshi biri mu Rwanda, ni ibyo ku ngoma ya HABYARIMANA, nibyo ingoma ya KAGAME igenderaho. Ibyinshi basanze bihari cyane cyane mu migi kuko mu byaro ho nta gishyashya ingoma ya KAGAME yahagejeje. Ahubwo n’ibyari bihari byarashenywe. Urugero ni nk’ayo mazu navugaga y’ibiro by’amakomini amenshi yarenzweho n’ibihuru. Ushaka guhinyuza azanyarukire ku bureau bya Shyorongi ya kera, andi mazu yahinduwe za cachots, hari n’aho nageze nsaga habamo abasirikare niba nibuka neza ni ahahoze ari komini Ramba. Ibindi byasenyutse ni za Centres de Santé, amazu za projets zahoze zikoreramo, imihanda yo mu byaro yakozwe n’ayo maprojets ya kera ndetse n’umuganda yose yarashize.
Kera k’ubwa HABYARIMANA mu rwego rwo korohereza abantu ingendo mu giturage, ndibuka ko habaga Bus za ONATRACOM ku buryo kuri buri Prefecture habaga Ishami rya ONATRACOM ryabaga rifite nibura Bus enye zose kandi zigenda zigana mu byaro muri iyo ntara, ku buryo Bus zavaga i Kigali zigana mu ma Prefectures, izo mu maprefectures zikazakira zijyana abantu hirya no hino. Nta muntu wajyaga arara nzira kuko yabuze uko agera iwabo, niyo Bus yabaga yagusize ntihaburaga za modoka navuze z’abacuruzi zagobokaga abantu. Nyamara ubu kuri ubu butegetsi bwa KAGAME hari abantu barara nzira kubera kubura uko bagenda, byaba biturutse kuri izo Bus zitakigera mu byaro, haba no kubera za modoka z’abacuruzi zitaboneka kubera ko za Centres de Negoce navuze harugu zasenyutse zigashira.
Mu mugi wa Kigali wavuga ko ariho urebera iterambere koko ry’u Rwanda? Nyarutarama, Kacyiru, Gisozi? Imitamenwa y’abayobozi gusa niyo upimiraho uvuga ngo genda Rwanda warakataje? Ku bwa HABYARIMANA intera yabaga hagati y’abakire n’abakene yari ntoya cyane ugereranije n’uko bimeze ubu k’ubwa KAGAME, kuko byaragaragaye ko kuri ubu butegetsi si abakene gusa bahari ahubwo hagaragaye n’abatindi ndetse n’abatindi nyakujya.
Kuri ubu butegetsi bwa KAGAME, ugeze mu giturage, Centre de Negoce wabonaho imodoka ni nke cyane ugereranije n’uko byahoze. Ahubwo imfashanyo zabonetse zose zijya he ko umuntu nacyo yakibaza? Kuko urebye imfashanyo zaje muri iki gihugu n’ibikorwa byakozwe mu rwego rwo guteza imbere igihugu ntaho bihuriye. Ndibuka ko ku bwa HABYARIMANA muri 1980, 1981,1982, habayeho excédent budgétaire. Ni ukuvuga ngo ibyari biteganijwe byose muri budget y’igihugu muri iriya myaka, byarakorwaga byose ahubwo amafaranga agasaguka. Nimushaka kureba ibyo mbabwira muzasohoke mu mugi wa Kigali mujye hirya mu biturage niho muzabona ukuri. Muzajye mugereranya mubaze uko hahoze nuko ubu hameze cyane ko muzajya mubona n’ibyo bikorwa nababwiye byo k’ubwa HABYARIMANA ibyinshi byabaye ibihuru, amazu ya za projets zabaga zaroherejwe mu byaro yabaye indiri z’ibihunyira n’inturo. Birababaje!
Tuvuge ku mihanda. K’ubwa HABYARIMANA imihanda yose ihuza u Rwanda n’ibindi bihugu yari ikoze. Mu migi imihanda yari ikoze. Tuvuze imihanda yakozwe k’ubwa KAGAME, twavuga umuhanda wa Kibuye. Nawo kandi inkunga zo kuwubaka zasinywe k’ubwa HABYARIMANA ni ukuvuga accord de financement, undi ni Kicukiro-Bugesera, ubundi hakorwa iriya mihanda ijya mu mitamenwa y’abo ya Nyarutarama na Gisozi. Ikindi bakoze ni ugukora aho abanyamaguru bagenda no kuhasiga irangi ry’umukara n’umweru. Mwambwira ikindi kintu ingoma ya KAGAME yakoze koko?
Ibyo HABYARIMANA yakoze, nibyo byinshi mu rwego rw’iterambere ry’igihugu n’abaturage bacyo. Naho FPR/KAGAME ntibakabeshye abantu ngo u Rwanda rwarakataje rwose. Ibikorwa bihari by’iterambere n’abanyarwanda, FPR/KAGAME yasanze byarakozwe cyangwa inkunga yo kubikora yarasinywe k’ubwa HABYARIMANA. Akaba ariyo mpamvu nibaza aho inkunga zaje mu Rwanda zagiye. Ibyasahuwe Congo byo aho biri turahazi, byubatse imitamenwa Nyarutarama, Gacuriro, andi ajyanwa kuri konti hanze no kugura amazu muri Etiyopiya, Afrika y’epfo, Eritreya.
Amajyambere ntabwo aba i Kigali gusa. Amajyambere y’u Rwanda n’Abanyarwanda si ubwiza bwa Century House, n’amagorofofa ya ba nyakubahwa arunze Nyarutarama na Gisozi, amamodoka ahenze, kandi umuturage yaburaye, yabuze uko yivuza, yategetswe kurandura imyaka ye mu mirima, n’ibindi byose bijyanye n’ibyo navuze haruguru.
Umutekano KAGAME yirwa abeshya abanyarwanda, ni nde koko uyobewe uko u Rwanda rwari rumeze mu rwego rw’umutekano k’ubwa HABYARIMANA? Kuba byonyine nta muntu wikangaga undi, ngo amwishishe, ni ikigaragaza ko umuntu yagendaga yemye, nta bwoba na mba. Ariko ubu niyo wicaye iwawe uba ufite ubwoba kubera cya kintu cyabibwe mu bantu cyo kwishishanya, kuryana, gutotezanya. Kuba nta ntambara ihari siko kuvuga ko abantu bari mu mutekano. Burya umutekano w’umutima niwo wa mbere. Abantu nta mutima bagira barashize ni ukubona bagenda.
Amajyambere yo mu Rwanda rwa KAGAME nayagereranya n’inzu yubatse ariko uruhande abantu babona cyane (abashyitsi cyangwa abahisi) ni ukuvuga ku irembo no muri salon, ukahasiga amarangi meza, muri salon sinakubwira ugashyiramo amakaro, amatara meza ahenze, imitako ihenze, plafonds yo mu biti bihenze cyane, intebe z’akataraboneka (nka zimwe zakanze Carle del Ponte kwa KAGAME, muzasome igitabo cye aherutse gusohora cyitwa “Hunt: Me and War Criminals), urugi rukoze muri zahabu, ugashyiramo za Televisions umuntu aho yicaye hose akareba adakebaguye igikanu. Ubwo hirya mu byumba ho ugasanga nta sima, haba hasi no kunkuta, nta plafond, nta matara arimo, amadirishya ari ibiti gusa nta birahure birimo. Ng’uko uko nagereranya iterambere ryo mu Rwanda rwa KAGAME. Ibaze uwo mubyeyi watunganya aho yicara n’abashyitsi be gusa, ibyumba abana be bararamo nta na ka sima kabarizwamo, baburaye, igihe abashyitsi yabagaburiye amakoko ngo bavuge ko yakize. Nta bukire nta n’amajyambere mbonye aha rwose. Ng’urwo urugero rw’amajyambere ya KAGAME.
Urwego rw’uburezi:
Amashuri na za universités zidatanga ubumenyi byo birahari ndetse byinshi cyane. Aha sinjya kure ahubwo ndagirango ubihakana azashake raporo y’abadepite iherutse gukorwa y’umwaka wa 2009, yerekana ko abantu barangiza nta kintu na mba baba bashoboye. Ese KAGAME iyo atifashisha abize ku gihe cya HABYARIMANA, mugirango yari kubivamo? Nawe arabizi rwose.
Igihugu kigifatwa, hafi ya hose bashyizeho abari basanzwe mu gihugu, umuntu bakamugira chef ariko uri munsi ye akaba uwo ku ngoma kugirango abashe gukopera uko ibintu bikorwa, nyuma bazamumusimbuze. Aha ndahera no ku mwanya wa Perezida wa Républika kuko KAGAME ntiyari kumenya ibyo akora iyo atabanza gukopera BIZIMUNGU Pasteur. Reba aba Ministres bose na ba Directeurs de cabinet babo. Uko byagenze kuri BIZIMUNGU na KAGAME niko nabo byagenze.
Bamaraga kubona uko bikorwa bakabananiza kuko igihe cyo kubasimbura cyabaga kigeze ngo imyanya ifatwe na beneyo. Mu rwego rw’ubutabera, za parquets zose, ba Substituts ba IPJ, babanje kubareka bakorana n’abaje gukopera nyuma abo ba kera bose, bahita bashyirwa muri za gereza ngo bakoze génocide. Imyanya ifatwa na beneyo bari bamaze gukopera uko akazi gakorwa, ndetse nan’ubu ntacyo barageraho muri uru rwego kuberako byabananiye. Abize bize kubwa HABYARIMANA,
Hari Akarere kamwe kayoborwaga n’umuntu wize UNR Butare kera, noneho Vice-Maire we hari ibaruwa yagomba gutegurira Maire yayirangiza akayimushyira ngo ayisome hanyuma ayisinye. Yarayimuhaye ayicishamo imirongo n’ikaramu y’umutuku yose arangije arayimujugunyira. Undi ati se ko utambwiye uko nyandika? Maire nawe aramusubiza ati ndi Licencié nawe uri Licencié kandi twize ibintu bimwe. Ati sinumva rero ukuntu wambaza ngo nkubwire uko wandika iyi baruwa kandi nta mashuri nkurusha. Ati keretse niba uvuga ko ntacyo wize cyangwa se iyo Licence yawe utayikwiye. Sibwo ibintu ngo byakomeye se ko Maire yasuzuguye Vice-Maire wavuye Uganda! Umenya biri mu byanatumye uwo Maire asabwa kwegura kandi ariwe KAGAME yajyaga ataka cyane ko ari umukozi kandi koko yari umukozi.
Nagize amahirwe yo kubona akazi kampaye umwanya wo kugera mu turere tumwe na tumwe mu gihe cyo gutegura plan d’action zabo ni ukuvuga gahunda z’ibikorwa. Birababaje ubonye ibintu abitwa ngo ni ba planificateurs na ba Vice-Maire bakoraga, ukibaza niba barageze no mu mashuri bikakuyobera. Niba nibuka neza mu Karere ka Muhanga higeze kwirukanwa umunsi umwe abakozi bo hejuru icumi icyarimwe kubera gahunda y’ibikorwa yari yabananiye kandi bitwa ko bafite za Licences.
Ngo nyiramaso yerekwa bike ibindi akirebera, reka ndekere aha. Nashatse gusa kubereka ko KAGAME na FPR ye bashingiye ku bikorwa by’iterambere bya HABYARIMANA. Ahubwo iyo intambara itaba, buri muturage ndemeza ko aba afite nibura igare rye. Muzambwire projets ifitiye abaturage akamaro iba mu giturage, ibureau by’akarere byubatswe, ibiro by’intara byubatswe, ikibuga cy’umupira w’amaguru cyubatswe, ikibuga cy’indege cyubatswe, batiment administratif yubatswe yaba iya ministere cyangwa iy’inteko nshinga mategeko.
Edited by Rwema Francis


text:
“Audience of one” Luc Buntu yadutangarije ho byinshi ndore ko ari ngaruka kwezi .
- Published in Andi Makuru Agezweho
- Written by rwandagospel
- Be the first to comment!
Umugoroba wo kuramya bise ngo Audience of one Itegurwa Na One Worship IFatanyije Na Solace Ministries . iyi gahunda yo kuramya ikaba iba buri wagatanu wanyuma w’ukwezi ,.
Aho iba yahuje abaramyi batandukanye nka Luc Buntu afatanyije n’itsinda 133 Band ndetse n’abandi batandukanye baba bahawe ubutumire kugira ngo bafashe buri wese uba yaje gufatanya nabo .
Ndetse no kuri iyi nshuro abaramyi nka Luc Buntu na 133 Band bakaba aribo bazayobora gahunda yo kuramya no guhimbaza iteganyijwe kuri uyu wagatanu itariki ya 27/02/2015 . gutangira ni 18h00 kugeza 21h30 muri Solace Ministries iruhande rwa Novotel kacyiru , kwinjira bizaba ari ubuntu .
Tuganira na Luc Buntu yatubwiye intego y’iki gikorwa cyo kuramya aho yatubwiye intego ebyiri nyamukuru .
1. Gutanga umwanya urambuye ku bantu kugirango babashye gusabana n’ImanaBisanzuye
2. Kugira Imana intumbero (Focus) y’umutima n’ibitekerezo Igihe turi Kuramya .
Tubibutse ko Luc Buntu arumwe mu baramyi dufite mugihugu cy’uRwanda babisigiwe ndetse babikora ubona ko bibarimo .
kuri mwe mukunda kuramya Imana ntimuzahabure kuko n’inimwe mu bihe by’ingirakamaro mu buzima.
Yenditswe na Byishimo Espoir / E-mail: This email address is being protected from spambots. You need JavaScript enabled to view it.


text:
Abayobozi bo mu Bugesera baganiriwe ku mihindagurikire y’ibihe
Abayobozi b’inzego z’ibanze bo mu Karere ka Bugesera baratangaza ko bagiye gushyira mu ntego zabo gahunda y’iterambere barengera ibidukikije, bita no ku mihindagurikire y’ibihe.
Ibyo babitangaje ubwo basozaga amahugurwa y’iminsi ibiri yatanzwe n’ikigo cy’Igihugu gishinzwe kurengera ibidukikije (REMA).
Bamaze gusobanurirwa imirongo ngenderwaho yo kurengera ibidukikije abayobozi b’ibanze b’Imirenge igize ako Karere, bagaragaje ibibazo by’ingutu bikurikira: kuba hagaragara imyuzure, amapfa, (...)
Abayobozi b’inzego z’ibanze bo mu Karere ka Bugesera baratangaza ko bagiye gushyira mu ntego zabo gahunda y’iterambere barengera ibidukikije, bita no ku mihindagurikire y’ibihe.
Ibyo babitangaje ubwo basozaga amahugurwa y’iminsi ibiri yatanzwe n’ikigo cy’Igihugu gishinzwe kurengera ibidukikije (REMA).
Bamaze gusobanurirwa imirongo ngenderwaho yo kurengera ibidukikije abayobozi b’ibanze b’Imirenge igize ako Karere, bagaragaje ibibazo by’ingutu bikurikira: kuba hagaragara imyuzure, amapfa, ibidendezi by’amazi usanga hirya no hino , imiturire idahwitse kandi idashingiye ku gishushanyo mbonera, ibikorwa remezo bidakorewe inyigo nsuzumangaruka ku bidukikije, kutagira uburyo buhamye bwo gukuraho imyanda, ibyo bigatuma abaturage bayitwikira aho biboneye, ibyuka bihumanya bituruka ku ma modoka n’inganda, ubucukuzi bwa za” mine” na “carriere” bwangiza imiterere y’ubutaka, imyuzure ituma inzuzi zisendera bigatuma imvubu ziva mu mazi zikajya kwonera abaturage ndetse n’imiswa irya ibiti byatewe.
Abo bayobozi bakaba barahuguwe kuri politiki iyjanye n ‘ibidukikije, itegeko ngenga ry’ibidukikije, imihindagurikire y’ibihe n’ingaruka zabyo mu Rwanda, ndetse n’amasezerano mpuzamahanga arengera ibidukikije n’ikwirakwizwa ry’ikoranabuhanga mu bikorwa bijyanye n’imihindagurikire y’ibihe.
Mu myanzuro yafashwe hari uko imisozi yose yambaye ubusa yaterwaho amashyamba, gucukura imiringoti mu rwego rwo kurwanya isuri, gutunganya ibishanga kandi bigakoreshwa ku buryo bwabugenewe, byibura buri Karere kagacukura ibidamu 5 bifata amazi kakanagira byibura ibigega 150. Hanasabwe ko hakorwa igishushanyo mbonera cya za “Site” zigenewe guturwaho n’izidaturwaho zose zigakoreshwa hakurikijwe ibikorwa byahagenewe.
Asoza ibyo bibaniro, Muligo Godfrey umukozi wo Kigo cy’Igihugu cyo Kurengera Ibidukikije yasabye abitabiriye ibyo biganiro gushyira mu bikorwa ibyo biyemeje.
Ibi biganiro byatangiye mu kwezi kwa mbere uyu mwaka mu Karere ka Rusizi, bisozwa ku ya 30 Gicurasi mu Karere ka Bugesera n’aka Ngoma mu Ntara y’Uburasirazuba.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Imirimo yavutse mu Rwanda mu myaka 15 ishize
Inshuro nyinshi usanga abarangije amashuri yaba ayisumbuye na kaminuza mu Rwanda bavuga ko babuze akazi, ibi bakabivuga kuko nta hantu bakunze kumva hakenewe umukozi wakora ibyo bize mu bigo bya Leta cyangwa iby’abigenga. Igikwiye kumvikana neza ni uko imirimo idatangwa gusa, ahubwo iranahangwa ku buryo mu gihe gito wowe wavugaga ko wabuze akazi ushobora kuba uri kugatanga.
Watunguwe kenshi n’uko umuntu akubwiye umurimo akora ugasanga ni ubwa mbere uwumvise?! Umenya ari yo mpamvu (...)
Inshuro nyinshi usanga abarangije amashuri yaba ayisumbuye na kaminuza mu Rwanda bavuga ko babuze akazi, ibi bakabivuga kuko nta hantu bakunze kumva hakenewe umukozi wakora ibyo bize mu bigo bya Leta cyangwa iby’abigenga. Igikwiye kumvikana neza ni uko imirimo idatangwa gusa, ahubwo iranahangwa ku buryo mu gihe gito wowe wavugaga ko wabuze akazi ushobora kuba uri kugatanga.
Watunguwe kenshi n’uko umuntu akubwiye umurimo akora ugasanga ni ubwa mbere uwumvise?! Umenya ari yo mpamvu Abanyarwanda bakunda kwibariza umuntu aho akora kurusha kumubaza icyo akora! Ni byo byoroshye kumva!
Ku isi haduka imirimo mishya buri mwaka, bitewe n’ibibazo bikeneye ibisubizo mu buzima bw’abantu cyangwa se bitewe n’iterambere mu nzego zitandukanye cyane cyane mu ikoranabuhanga.
U Rwanda na rwo ntirusigara inyuma,kuko n’ubwo nta wabura kuvuga ko umuvuduko ukiri hasi mu rwego rw’akazi usanga hari imirimo itarabagaho mu myaka nk’10 cyangwa 15 ishize ariko ubu ikaba ikorwa mu gihugu.
Umurimo uvugwa ni uwinjiriza amafaranga uwukora, imyinshi muri iyo mishya ikaba ifite ikibazo cy’uko itaramenyekana cyane ndetse iri no mu ndimi z’amahanga cyane cyane icyongereza. Reka tugenekereze tuyisobanure, tunagire icyo tuyivugaho.
1. Call Center Operator
Uyu ni umuntu witaba telefoni akagufasha gukemura ibibazo waba ufite byerekeye ikigo runaka. Urugero ni nk’iyo telefoni yawe ugendana hari ikibazo ifite, maze ugahamgare ngo bagufashe kugikemura.
Wa muntu ukwitaba haba ku manywa cyangwa nijoro si umukozi wa Airtel, Tigo cyangwa MTN, ahubwo ni umukozi wakodeshejwe n’icyo kigo maze bamutoza kumenya ibibazo abakiliya babo bashobora kugira no kubibonera ibisubizo byihuse.
Uwo ukwitabye ashobora kuba ari Kirehe cyangwa Rusizi bitewe n’aho icyo kigo cyakodesheje Call Center, na byo bigaterwa ahanini n’ibiciro by’imishahara. Call Centers zimaze igihe gito mu Rwanda, n’ubwo ahandi zamamaye cyane. Ziri mu bigo bitanga akazi kenshi ku rubyiruko.
Gukora uyu murimo bisaba nibura kuba wararangije amashuri yisumbuye no kuvuga ikinywarwanda n’urundi rurimi rw’amahanga ku buryo buringaniye.
2. Web-Master cyangwa Web-Designer
Muri iki gihe cy’ikoranabuhanga n’isakazamakuru, buri kigo cyaba icya leta, icy’abikorera, amadini, amashuri, amashyirahamwe n’abantu ku giti cyabo; bakenera kugira urubuga rwihariye rwa ‘internet’ rubafasha kujya ahagaragara.
Uru rubuga kugira ngo rubeho rukenera abantu barushinga twakwita nk’abubatsi, ari bo ba ‘web designers’ ndetse n’abahora baruragiye ari bo bitwa ‘web masters’. Uyu murimo ukorwa n’abize ibijyanye n’ikoranabuhanga muri Kaminuza, na wo ni umurimo utararenza imyaka 15 uvutse mu Rwanda kuko n’ikoranabuhanga ryamamaye vuba.
3. App Developer
Aba ‘App Developer’ bunganira aba ‘web masters’, bakagira n’umwiriko wo guhanga imivuno mu ikoranabuhanga yakwifashishwa mu gusubizo ikibazo runaka. Izi mpuguke zitegereza ubuzima bwa buri munsi zikavumbura uburyo bwo gukemura ibibazo.
Urugero ni nko gushyiraho uburo bwo kugura umuriro hakoreshejwe telefoni. Uyu murimo na wo ukorwa n’abize ibijyanye n’ikoranabuhanga muri Kaminuza, ukaba umaze igihe gito uvutse mu Rwanda.
4. Customer Care Manager
Aba ni abashinzwe kwita ku bibazo by’abakiliya cyangwa abagana urwego runaka, haba mu bigo byigenga n’ibya leta. Uzumva bakubwira ngo “Ni byo rwose wumvise neza. Burya uri umukiliya w’akarere, umurenge” n’ahandi hantu bakorera.
‘Customer Care managers’ na bo badutse vuba mu Rwanda, ndetse si n’ibigo byinshi bibagira. Aho babafite babashinga kugena imigambi yo kwita ku bakiliya no gukurikirana ishyirwa mu bikorwa ryayo, bakagirana umubano n’abakiliya, bahagararirye ikigo bakorera.
Kubasha uyu murimo bisaba kuba warize nibura Kaminuza, uvuga ikinywanda n’indimi z’amahanga, no kuba uzi gukorana n’abantu b’ingeri zitandukanye; ukagira icyubahiro no kwiyoroshya.
5. Events Manager
Uyu ni umurimo mushya akenshi ukorwa n’abikorera. ‘Events Manager’ ni umuntu cyangwa ishyirahamwe ry’abantu cyangwa nanone ikigo gikora mu gutegura ibirori, inama, amahugurwa, imurika n’ibindi bihuza abantu benshi.
‘Events Manager’ akurkirana buri kantu bitewe n’ibyo abakiliya be bifuza, harimo amacumbi, amafunguro, gutaka, gusemura, imodoka n’ibindi bikoresho byose bikenerwa mu gikorwa. Ibi abigeraho kenshi na we abikodesha mu bantu batandukanye.
Gukora uyu murimo bisaba kuba uziranye n’aho ukura ibikenewe byose kandi vuba, kuba uziranye n’abagira ibirori n’inama, kwimenyekanisha kuri abo bose n’abandi buri gihe.
6. Wedding Planner
‘Wedding Planner’ ategura ibirori, ariko akibanda ku bukwe by’umwihariko. Nta by’inama z’ubukwe kuko bifatwa nk’ibishaje. Iyo ufite ubukwe bene wanyu n’inshuti zawe baza mu bukwe mu birori no kukwishimira, ntibirirwe baza mu byo guterura amakaziye no kwirirwa bahagaze maze ubukwe bakazabubona mu mashusho kubera gusiragira buri kanya.
Uyu ni umurimo mushya mu Rwanda, ukaba usaba ubwitange, ubunyangamugayo, no kumenyana n’abantu bose. Kugira ngo ubashe kuwutunganya ukenera ngo ubashe kwita kuri buri kantu.
7. Master of Ceremony
Uyu ni umuyobozi wa gahunda mu nama, mu birori n’andi makoraniro y’imbaga. Agomba kuba ari umuntu uzi kumva ingingo ziganirwaho, akazisobanukirwa ndetse agafasha n’abandi gusobanukirwa ntavange amagambo, ntarondondogore kandi akubahiriza igihe.
Nko mu nama mpuzamahanga, usanga akenshi uyu murimo uhabwa abanyamakuru b’impuguke mu bumenyi rusange kandi b’ibyamamare.Urugero, uwahoze ari umunyamakuru kuri Radio Rwanda Guillaume Serge Nzabonimana yakoze uyu murimo muri Nyakanga 2012, ubwo u Rwanda rwizihizaga Ubwigenge mu isabukuru y’imyaka 50 no Kwibora ku nshuro ya 18.
Hari na ba ‘Master of Ceremony’ bagira umwihariko ku byerekeye ubukwe, ukaba umurimo ukwawo. Uyu na wo usaba kuba uzi uko amagambo asangirwa[akurikirana] mu bukwe cyangwa ibindi birori byabaye.
8. Kuvugira Inka
Kuvugira inka ni ubuhanga busaba umuhate no gukunda ikinyarwanda gihanitse. Uyu murimo wigirwa kenshi mu matorero ndangamuco, hambere ukaba wari uzwi n’abakuze gusa ariko ubu hamaze kugaragara abasore bakiri bato kandi babikora neza. Kenshi barakenerwa mu bukwe.
9. Gusaba no Gukwa
Ubundi uyu ni umuhango wa Kinyarwanda uyuborwa n’umuntu ukuze mu muryango cyangwa w’inshuti ya hafi. Ntabwo ari benshi rero babafite, ari na yo mpamvu ahari byaje guhinduka umurimo kenshi uhemberwa.
Uyu mugabo agomba kuba azi ikinywarwanda gihanitse, akamenya kuganira kandi ntabe umunyamusozi.
10. Decorator
Umurimo wo gutaka ahabera ibirori wakorwaga n’abakobwa n’abagore bari hafi aho, nyamara waje guhinduka umurimo ukorwa n’umuntu cyangwa abantu ku giti cyabo bashaka inyungu mu myaka itarenze icumi ishize. Ubu ‘decoration’ ikorwa mu bukwe, ku modoka zitwara abageni, ahabera inama n’ibindi birori.
Akenshi uyu murimo ukorwa neza n’abasanzwe bakunda iby’imitako. Hari bake cyane babyize mu mashuri yo mu mahanga (kuko mu Rwanda nta shuri ribyigisha), abandi bakaba ababyigiye ku babikora kubera kubikunda cyangwa gushaka amaramuko. Bisaba gushora imari mu bikoresho by’imitako by’ibanze, kugira aho ukorera no kumenyana n’abakoresha ibirori kenshi.
11. Florist
Uyu ni umuntu ucuruza indabo (flowers). Ni umurimo mushya watangiwe nyuma y’uko bigaragaye ko abantu bakenera indabo nyinshi mu byishimo no mu byago, mu gihe hambere abantu bakoreshaga indabo zo mu bihuru.
Umucuruzi w’indabo arazifata akazitunganya, akanazipfunyika neza ku buro bugenewe umuhango wihariye maze abaguzi bakazana amafaranga. Gucuruza indabo bisaba kuba ukunda iby’imitako, imirimo kandi ukanaba ukunda indabo by’umwihariko.
Gushora imali muri uyu murimo bisaba kubanza kugira amafaranga yo kuzigura no kugura ibindi bikoresho byo kuzitunganya neza, ndetse no kugira aho uzicururiza hagaragara neza. Ubu bucuruzi bwamamaye ku isi hose ku buryo kohereza indabo mu mahanga byinjiza amadovize.
12. Property Manager
‘Property Manager’ ni umuntu ushingwa gucunga inyubako z’abandi. Izi nzu z’imitutirwa n’izindi zisanzwe zifite ba nyirazo bakunze kuba bahugiye mu bindi, zgira abazishinzwe bazikurikirana buri gihe bakamenya ko abayazimo bishyuye, bakanamenya ibyangiritse bakanabisana.
13. Property Valuer
Uyu ni umuntu ufite ubumenyi n’ubushobozi bwo guha agaciro inyubako, ikibanza n’ibindi bikorwa-remezo.Uyu murimo ukorwa n’abize iby’ubwubatsi n’ibikorwa remezo muri kaminuza.
Kuri ubu mu Rwanda hari ba ‘Property Valuer’ bemewe n’amabanki y’ubucuruzi, hakanaba urutonde rw’amazina yabo. Bakenerwa kenshi mu igura n’igursha ry’inzu binyuze muri Banki, gusaba umwenda cyangwa guha agaciro ibikorwa nk’ahagiye kunyuzwa umuhanda mbere y’uko ba nyirabyo bishyurwa.
14. Private Investigator
Uyu muntu akora iperereza bwite, abitumwe n’umuntu ku giti cye. Uwatumye kenshi hari igihe akoresha ibimenyetso yahawe mu rubanza. Uyu murimo ukorwa ahanini n’abawize cyangwa abigeze gukora mu mirimo y’ubugenzacyaha. ‘Private Investigators’ bakunze gukenerwa n’abifite cyangwa abunganira abantu mu manza.
15. Personal Finance Advisor
Aba ni abantu baminuje mu by’imali bakabigira umwuga. Bamenya uburyo bwo gucunga umutungo, kuzigama no kubyaza amafaranga ayandi. Umuntu wese ku rwego rwe yaba umunyemali cyangwa umukozi usanzwe, akwiye kugisha inama kenshi mu by’umutungo ari na byo byatumye aba ‘Personal Finance Adivsor’ bavuka.
16. Tax Advisor
Aba ni abajyanama mu by’imisoro, bifashishwa n’ibigo by’ubucuruzi n’abandi bacuruzi. Na bo baba baraminuje mu by’imali n’ibaruramutungo, bakagira umwihariko mu beyerekeye imisoro.
17. Life Counselor (trauma, stress, rehab)
Aba ni Abajyanama mu by’ubuzima. Bakenerwa cyane mu gutabara abafite ibibazo by’ihungabana, abafite umunaniro ukabije kubera ibibazo bitandukanye, ndetse n’abazahajwe n’inzoga cyangwa ibiyobyabwenge.
18. Social Media Strategist
Aba bakorana n’imbuga nkoranyambaga nka Facebook, Twitter, Linkedin n’izindi zihuza abantu benshi kandi b’ingeri zitandukanye ku isi hose. Ni yo mpamvu n’ibigo bikeneye abo bantu bidatangwa kuri izo mbuga ngo zihamenyekanishirize ibyo zikora.
Umurimo wo kumenyekanisha kuri izo mbuga rero ukenera umuntu uwufiteho ubumenyi n’ubushoboz,i akaba ari we ugena gahunda akanazihyira mu bikorwa mu kumenya ibihavugirwa, kubishungura, kuhavugira no kumenya igihe cyabyo gikwiye.
19. Actor (video/audio)
Gukina amafilimi n’amakinamico anyura kuri radiyo, na wo ni umurimo umaze igihe gito mu Rwanda. Hari kandi bake cyane babyize, hakaba n’abandi babikora kubera kubikunda. Aba kandi banifashishwa mu bikorwa byo kwamamaza kur radiyo na televiziyo.
20. Entrepreneurship Trainer
Aba batanga amahugurwa atandukanye mu kwihangira imirimo, bamaze kumenyekana cyane kandi bahuguye benshi mu turere dutandukanye tw’u Rwanda mu byerekeye kurema ibitekerezo bibyara inyungu, gutegura imishinga, gucunga umutungo, gushaka amasoko n’ibindi.
Abatanga aya mahugurwa akenshi na bo baba barayahawe ku rwego rwisumbuye.
21. Media Producer
Aba barimo ingeri zitandukanye, zirimo amashusho n’amajwi. Bikoreshwa mu biganiro bya televiziyo n’ibya radiyo, gutegura no gutunganya indirimbo z’abahanzi, gukora amafilimi n’ibindi.
22. Personal Manager
‘Personal Managers’ ni abantu bakora umurimo wo kwita kenshi ku bandi, bakabategurira uburyo bwo gutera imbere mu bikorwa byabo ; bagakurikirana gahunda zabo n’ibindi bitandukanye. Abakenera ‘Personal Manager’ akenshi ni abaririmbyi, abakinnyi b’umupira n’abandi bahanzi.
23. Broker
‘Broker’ na we ni umuntu ufasha abandi gufata ibyemezo kenshi bijyane n’imali. Brokers uzabasanga mu bwishingizi no ku isoko ry’imigabane n’imali.
24. Modelist
Uyu murimo ukorwa n’abasore n’inkumi biyereka imbaga y’abantu mu ruhame, akenshi bagaragaza imyambarire mishya n’indi mideri inyuranye mu kwambara.
Aba banyamideli usanga bahembwa n’ibigo by’ubudozi ari na byo biba bigaragaza imyambarire yadukanye. Umurimo w’abanyamideli uracyari hasi mu Rwanda, ariko mu mahanga umaze guteza imbere benshi.
Birashoboka ko hari imirimo cyangwa ibitekerezo bishya nawe wibutse ushaka kongera cyangwa gukosora kuri iyi nkuru. Wizuyaza!
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Igitsina
Urukundo
Amakuru Agezweho
Friday, February 1, 2008
IGITUBA, UMUGORE N'UBWIZA II: MBESE INZOBE NI BWO BWIZA
Abagore n'abakobwa benshi ndetse n'abagabo benshi kuba inzobe ari bwo bwiza. Mbese byaba ari ukuri cyangwa ni ikinyoma? Igisubizo ni uko ari ukuri kandi kikaba n'ikinyoma!
Mu by'ukuri umukobwa ufite isura nziza akaba n'inzobe bigira akarusho nta we ubihakana. Ariko nta n'uwahakana ko habaho abagore n'abakobwa beza ku isura birabura. Ntarashaka najyaga nkunda abakobwa birabura, bagenzi banjye bakandwanya. Aho nshakiye bakambaza "bati kuki wahisemo Nyiranaka uretse Nyiranaka w'inzobe?" nti "Namuhitiyemo ko yirabura." Igisa neza n'igisa nabi nta wabihitiramo undi biterwa na buri muntu. Abasebya inzobe-ibikara byifuza kuba inzobe bivuga ko inzobe zinnya mu nzu. Nubwo umwanditsi ari inzobe, sinkina ikarita y'inzobe kuko uburyo abakobwa bakeneyemo kubamo inzobe uyu munsi biteye ubwoba n'agahinda! Hari n'abifuza kuba abazungu ari abirabura. Ndabivuga kubera uburyo ki abakobwa bamariye amafaranga mu miti yo kwitukuza nka Movate, Lemovate, Fair and Lovely, n'indi. Ushobora kuvuga uti "ni amafaranga yabo si ayawe". Ikibazo si aho kiri. Muri Afurika abenshi ntitujijukiwe cyane n'ibyo bintu bya chimie, abagore n'abakobwa iyo miti yarabababuye, abandi yabateye ibiheri mu maso n'agasura gake bari bafite yaragahetse. Hari uwo nari nzi arwazarwaza ku gasura amaze kugura no kwisiga imiti yo kwitukuza asigara arwaye ibiheri byirabura mu maso ku buryo asigaye n'igikoko nta n'uwamunywera ho amazi! Abacuruza imiti yo kwitukuza bazi psychology y'abagore- nshimwe nshimwe imwe yakoboye a href="http://igituba.blogspot.com/2007/10/rugongo.html">Rugongo, ku buryo badatanga ingaruka mbi abakoresha imiti yo kwitukuza yatera. Hari n'amabandi mpuzamahanga akora iyo miti ya feke (itari iy'ukuri) akayikwiza ku masoko maze inkumi zacu zikayiraramo ngo zirahiga ubwiza. Uririra byinshi ukabura na duke wari ufite. Nigeze kubaza umukobwa umwe nti "mbese wowe kuki utitukuza" aransubiza ati "nzaguma uko imana yandemye", nsanga rero abakobwa bose atari bamwe hari abakoresha raison nubwo umutima ugira raison raison idashobora gusobanukirwa(Le coeur a ses raisons dont la raison n'entend rien).
Mu kurangiza, niba ushaka kwitukuza
baza muganga niba amavuta runaka nta ngaruka yagutera.
Abagore benshi bitukuza kubera ibyo bumva abagabo bavuga. Nigeze numva umugabo avuga ati "Ubu koko nzagire nte, umugore wanjye arirabura cyane?" N'umvse n'umusore agira ati "uriya mukobwa yari mwiza ariko akabije igikara".Ni ikibazo rero nasaba abagore n'abakobwa gutekerezaho kandi ntibajye bakunda guhubukira ibyo babonye byose batigengesereye. Birumvikana ibyo abagabo bategereje ku bagore ni byinshi ariko se ni ngombwa ko umugore cyangwa umukobwa batakaza ubuzima bwabo bagamboriye gushimisha?
Etiquetas: amavuta, gusohora k'umugore, gusohora k'umukobwa, inzobe, ubwiza
Subscribe to: Post Comments (Atom)


text:
Related Posts
- Gasaka community knowledge center: Link community to the modern world ~ Community, English, featured 19 Nov, at 10 : 07 AM
- Nyamagabe: Abaturage bishimiye ibyo ikoranabuhanga rimaze kubagezaho ~ Community, featured, Kinyarwanda 18 Nov, at 13 : 55 PM
- Bugesera: Abayobozi b’imidugudu baravuga ko bagiye kunoza imikorere kubera telephone bahawe ~ Community, featured 5 Aug, at 19 : 06 PM
- Nyabihu: Ikoranabuhanga n’iterambere byahinduye ubuzima mu imyaka 20 ishize ~ Community, English, featured 26 Jul, at 18 : 27 PM
- Itumanaho rya telefone rifasha abatuye mu cyaro ~ Community, featured, Kinyarwanda 30 Jun, at 09 : 02 AM
Telefoni igendanwa ifite uruhare runini mu buzima bw’abatuye icyaro.
8 December, at 21 : 37 PM Print
Mu mwaka ushize wa 2010, leta y’ u Rwanda yatangije gahunda yo gutanga telefoni zigendawa mu cyaro, zigahabwa abakorerabushake bakorana n’ibitaro kugira ngo bajye batanga amakuru yose arebana n’ubuzima bw’ababyeyi batwite baturanye iyo mu misozi.
Izo telefoni zikoreshwa hafatwa hakanandikwa amakuru arebana n’ubuzima bw’ababyeyi bari hafi kuruhuka. Iyo hari ibibazo, ingorane cyangwa se ibise bitangiye gufata umubyeyi, umukorerabushake ahita yohereza ubutumwa bugufi ku bitaro bagahita bamugeraho bidatinze.
Ubu buryo bwo gukoresha telefoni zigendanwa kugira bite ku buzima bw’ababyeyi n’abana bari munda, bwatangijwe ku bufatanye bw’amashami atandukanye y’umuryango w’abibumbye hagamijwe kugabanya impfu z’abyeyi batabaruka batwite, rimwe na rimwe n’abana bakabura amahirwa yo kubaho.
Photo:


text:
Intego yo kubona amafi ahagije ku isoko ry’umujyi wa Muhanga yazitiwe no gufata nabi ndetse no kwangiza amafi yatewe mu byuzi binini biri mu nkengero z’uyu mujyi mu murenge wa Nyamabuye, kuburyo ubu nta mafi akiboneka muri ibyo byuzi.
Hashize imyaka igera kuri 4 hakozwe ibyuzi bibiri binini byateganyirijwe kubika no gukoresha neza amazi mu bikorwa by’ubuhinzi mu gishanga cya Rugeramigozi mu mirenge ya Nyamabuye na Shyogwe yo mu karere ka Muhanga ndeste n’indi mirenge yo mu karere ka Ruhango.
Mu rwego rwo guteza imbere ubworozi bw’amafi no kuyageza ku isoko ryegereye icyo gishanga, ibyo byuzi binini byatewe mo amafi ariko ubu nta musaruro atanga kubera kutayafata neza no kwibasirwa n’abayaroba akiri mato.
Ku ikubitiro, icyuzi kimwe cyibasiwe n’icyatsi cy’amarebe abagikoresha ntibabasha kuyarwanya maze amafi nayo atangira gupfa no kuba macye muri icyo cyuzi.
Indi mpamvu ivugwa ko ari imvano yo kudindiza umusaruro w’amafi ni amakoperative yagiye ahabwa uburenganzira bwo gukoresha ibyo byuzi ku birebana n’ubworozi bw’amafi, maze ntiyite ku kuyafata neza ahubwo bakaroba gusa amafi basanze mo.
Imwe muri ayo makoperative yitwa TUBUSEZERERE ihuza ababana n’ubwandu bwa virusi itera SIDA yacuruzaga aya mafi, niyo ivugwaho uruhare runini mu kuyangiza.
Kugeza ubu, iyo ugeze kuri ibyo byuzi uhasanga abana bato benshi birirwa baroba n’indobani (aho bica ifi imwe imwe) bakaroba amafi yose batitaye ku ngano yayo, kuburyo ababibona bafite impungenge ko amafi yatewe agiye gucika burundu.
Kuba ntabashinzwe kurinda ibi byuzi no kubibyaza umusaruro, ni kimwe mu bitumye abari bategereje amafi kuri ibyo byuzi bakurayo amaso. Ubu, abacuruzaga ayo mafi nabo barabiretse, bayaharira abana bato bayangiza.


text:
Abantu miliyoni 40 bavuga ururimi rw’Ikinyarwanda mu Karere
Miliyoni 40 z’Abaturage muri aka karere k’Ibiyaga Bigari bavuga ururimi rw’Ikinyarwanda, ibi byatangajwe na Minisitiri w’Umuco na Siporo, Protais Mitali mu gihe isi yose kuri uyu wa 21 Gashyantare yizihiza umunsi mpuzamahanga w’ururimi gakondo.
Mu kiganiro cyihariye IGIHE.com yagiranye na Minisitiri Mitali yavuze ko abantu miliyoni 40 bumva kandi bakavuga Ikinyarwanda mu Karere k’Ibiyaga Bigari.
Yanavuze ko atari byiza ko abantu batandukanye mu Rwanda bakomeza kujya bavanga indimi z’amahanga (...)
Miliyoni 40 z’Abaturage muri aka karere k’Ibiyaga Bigari bavuga ururimi rw’Ikinyarwanda, ibi byatangajwe na Minisitiri w’Umuco na Siporo, Protais Mitali mu gihe isi yose kuri uyu wa 21 Gashyantare yizihiza umunsi mpuzamahanga w’ururimi gakondo.
Mu kiganiro cyihariye IGIHE.com yagiranye na Minisitiri Mitali yavuze ko abantu miliyoni 40 bumva kandi bakavuga Ikinyarwanda mu Karere k’Ibiyaga Bigari.
Yanavuze ko atari byiza ko abantu batandukanye mu Rwanda bakomeza kujya bavanga indimi z’amahanga n’Ikinyarwanda, yemeza ko ibi ari bibi kuko byica umuco; yagize ati: “Ni bibi kuko umuco uhatakarira cyane”.
Umuyobozi w’Agashami k’Indimi zigizweho akaba n’Umwarimu muri Kaminuza Nkuru y’u Rwanda, Mbonankira Gregoire, yavuze ko Ikinyarwanda kivugwa cyane muri aka Karere bivuye ku mateka aho ibice by’u Rwanda byatwawe bigasigara mu bindi bihugu birimo Repubulika Iharanira Demokarasi ya Congo, Uganda na Tanzaniya.
Mbonankira yagize ati: “Ikinyarwanda kivugwa n’abantu benshi kuko ku Ngoma ya Cyami u Rwanda rwari rwagutse ariko bakaza kugabanya kuri ibi bice ariko Ikinyarwanda cyakomeje kuvugwa no kumwva n’abatuye muri ibyo bice.”
Yongeyeho ati: “I Masaka muri Uganda bumva Ikinyarwanda kariya gace kose kera kari ku Rwanda, ndetse no muri Congo i Masisi naho baracyumva neza wongeyeho n’agace ka Buha muri Tanzaniya naho baracyumva neza”.
Abaturage batandukanye bo mu Rwanda banenga uburyo hakomejwe kuvangwa indimi z’amahanga mu Kinyarwanda, bemeza ko bidatanga isura nziza.
Umwe mu baganiriye na IGIHE.com utuye mu Mujyi wa Kigali yagize ati: “Kenshi hakunze kugaragara abantu bavanga Ikinyarwanda n’izindi ndimi zo mu mahanga usanga babikora bashaka kwerekana ko bajijutse, njyewe inama nabagira ni uko bajya bakoresha ururimi rumwe”.
Minisitiri Mitali yavuze ko u Rwanda rushyize imbere ko Ikinyarwanda cyatera imbere, akaba ari muri urwo rwego hashyizweho Inteko y’Umuco n’Ururimi; mu bizakorwa harimo gukangurira ababyeyi kuganiriza abana babo mu rurimo rw’Ikinyarwanda.
Ariko yongeyeho ko nta kibazo ko indimi z’amahanga zakomeza kwinjira mu Rwanda ariko zikaba zavugwa mu gihe cyacyo; yagize ati: “Buri wese wavanga izi ndimi aba akwiye kumenya kubikora neza atari ukubigira ngo abe umusirimu”.
Abayobozi nibafate iya mbere mu guhesha ishema Ikinyarwanda
Umwarimu muri Kaminuza Nkuru y’u Rwanda, Mbonankira yavuze ko kenshi hari abayobozi badakoresha ingufu mu gusakaza ururimi rw’Ikinyarwanda, yagize ati: “Hari abayobozi bavuga imbwirwaruhame mu Cyongereza, aho abaturage benshi basaba ko ibyo bavuze bihindurwa mu Kinyarwanda, byaba byiza bihatiye kuvuga mu rurimi rw’Ikinyarwanda”.
Mu bindi Mitali yavuze ko hashobora kuzashyirwaho uburyo bw’uko hatangwa amasomo yihariye y’ururimi rw’Ikinyarwanda nk’uko higishwa izindi ndimi.
Ikinyarwanda gifite umwanya ukomeye mu mibereho y’Abanyarwanda. Ni rwo rurimi ruha Abanyarwanda ubushobozi bwo kuranga isi, kugaragaza imbamutima, gushyikirana baganira, bungurana ibitekerezo, bagezanyaho ubutumwa kandi Ururimi rw’Ikinyarwanda rufite uruhare rukomeye mu guhamya Umunyarwanda udafite isoni n’ubwoba by’umuco we kandi utisuzugura.
Ishami ry’Umuryango w’Abibumbye ryita ku Burezi, Ubumenyi n’Umuco (UNESCO) mu 1999, wahyizeho itariki ya 21 Gashyantare nk’umunsi mpuzamahanga wo gusigasira ururimi gakondo.
UNESCO ivuga ko umuco w’amahoro ushobora gushingira ku bantu bose bakoresha indimi zabo gakondo mu bwisanzure mu buzima bwabo bwose.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nahawe imbabazi? Nabona nte imbabazi zituruka ku Mana?
Ikibazo: Nahawe imbabazi? Nabona nte imbabazi zituruka ku Mana?
Igisubizo: Mu Byakozwe n'Intumwa 13:38 baragira bati, Nimumenye rero, bavandimwe ko ari ku bwa Yesu mwamenyeshejwe ibabarirwa ryibyaha.
Imbabazi ni iki kuki jyewe nzikeneye?
Ijambo "imbabazi" risobanura guhanagura urutonde rw'ibyaha, kugira impuhwe, gusiba ideni. Iyo dukoreye nabi abandi dusaba imbabazi kugira ngo twongere tugirane umubano mwiza. Imbabazi ntizitangwa kuko nyiri ukuzaka akwiriye kubabarirwa. Nta muntu ubereye kubabarirwa. Imbabazi ni igikorwa cy'urukundo, impuhwe, ingabire. Kubabarira ni icyemezo umuntu afata kugira ngo yoye kugirira undi ingingimira, akirengagiza ibyamukorewe bidakwiye.
Bibiliya itubwira ko twese dukeneye imbabazi zituruka ku Mana. Twese twaracumuye. Umubwiriza 7:20 agira ati Koko rero ku isi nta ntungane ihari ikora neza ntiyigere icumura. 1 Yohani 1:8 Niba tuvuze tuti 'Nta cyaha tugira'tuba twibeshya ubwacu, nta kuri kuba kuturimo. Icyaha icyo ari cyo cyose gifatwa mbere na mbere nk'igikorwa cyo kwigomeka ku Mana (Zaburi 51:4). Bityo rero, dukeneye cyane rwose imbabazi z'Imana. Niba ibyaha byacu bitababariwe, tuzabaho iteka ryose dushegeshwa n'ingaruka z'ibyaha byacu(Matayo 25:46; Yohani 3:36).
Imbabazi-Nazihabwa nte?
Amahirwe twigirira ni uko Imana ari urukundo kandi ni nyir'impuhwe-ihora yiteguye kutubabarira ibyaha byacu! 2Petero 3:9 agira ati, . . . Ni mwebwe yihanganira, kuko adashaka ko hagira n'umwe worama, ahubwo ko bose bisubiraho bakamugarukira. Imana ishaka kutubabarira, ni yo mpamvu imbabazi zihora zidutegereje.
Ubundi igihano kidukwiriye cy'ibyaha byacu ni urupfu. Mu Banyaroma igice cya mbere 6:23 agira ati, Nuko rero ingaruka y'icyaha ni urupfu. . . Nta nyungu dukomora ku gucumura uretse kunambira mu rupfu. Imana, mu mugambi wayo utagira inenge, yigize umuntu-Yesu kristo(Yohani 1:1, 14)Yesu yapfiriye ku musaraba, aratwigurana yemera igihano twagenewe-urupfu.
2 abanyakorinti 5:21 baratwigisha ngo, Kugira ngo nk'uko icyaha cyari cyaraganje mu rupfu, n'ineza izaganze mu butungane. Yesu yapfiriye ku musaraba, aratwigurana! Nkuko ari Imana, urupfu rwa Yesu ruhesha imbabazi ku byaha by'isi nzima. 1 Yohani 2:2 agira ati Ni nawe gitambo cy'impongano y'ibyaha byacu, ndetse atari ibyaha byacu byonyine ahubwo n'iby'isi yose. Yesu yazutse mu bapfuye, atangaza ko atsinze icyaha n'urupfu. (1 Abanyakorinti 15:1-28). Himbaza Imana, mu rupfu n'izuka bya Yesu Kristo, mu gice cya kabiri cy'Abanyaroma 6:23 ukuri dusoma, . . . Naho ingabire y'Imana ni ubugingo bw'iteka muri Kristo Yesu Umwami wacu.
Urifuza kubabarirwa ibyaha byawe? Mbese wiyumvamo ikiniga kiguhora ku mutima y'uko uri umunyacyaha ukaba usa naho wananiwe kukikura? Imbabazi z'ibyaha byawe zirahari niba ufitiye ukwemera Yesu Kristo yuko ari we mucunguzi wawe. Abanyefezi 1:7 bagira bati, Ni we dukesha gucunguzwa amaraso ye, tukamuronkeramo imbabazi z'ibyaha byacu, ku rugero rw'ubusendere bw'ineza yayo. Yesu yatwishyuriye ideni, kugirango tubashe kugirirwa imbabazi. Icyo umuntu asabwa gukora cyonyine ni ukwaka imbabazi Imana muri Yesu, ukemera ko Yesu yaturihiye agatanga ubuzima bwe ngo duhabwe imbabazi-kandi azakubabarira! Yohani 3:16-17 adufitiye ubutumwa bwiza cyane bugira buti, Koko Imana yakunze isi cyane bigera aho itanga umwana wayo w'ikinege, Igira ngo umwemera wese atazacibwa, ahubwo agire ubugingo bw'iteka. Icyakora Imana ntiyohereje umwana wayo ku isi ngo ayicire urubanza ahubwo yagira ngo akize isi.
Imbabazi -Mbese koko biroroshye kuzihabwa?
Yego rwose biroroshye! Ntacyo waha Imana ngo iguhembe imbabazi zayo. Ntabwo wagura imbabazi z'Imana. Icyo usabwa cyonyine wazihabwa, ubikesheje ukwemera, ubikesheje ubwiza n'impuhwe z'Imana. Niba ushaka kwemera Yesu Kristo ko ari we Mucunguzi wawe hanyuma ukaronka imbabazi ziturutse ku Mana, dore isengesho wavuga. Kuvuga iri sengesho cyangwa se irindi ryose sibyo bizakurokora. Icyizere cyonyine ugirira muri Kristo nicyo gishobora kugukiza ibyaha. Iri sengesho ritubere gusa inzira yo kugaragariza Imana ukwemera tuyifitiye no kuyishimira Imbabazi yaduhaye. Mana, nzi neza ko nagucumuye ho ko nkwiriye kandi guhannwa. Ariko Yesu Kristo yambereye igitambo ahannwa mu kigwi cyanjye none mbinyujije mu kwemera mufitiye ngirira ikigongwe. Ikizere cyanjye nkigiriye Wowe kugira ngo umpe agakiza. Shimirwa Mana kubera ingabire zawe uduha zitagira uko zisa hamwe n'impuhwe utugirira! Amen!
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Garuka ku rupapuro rwanditse mu Kinyarwanda
Nahawe imbabazi? Nabona nte imbabazi zituruka ku Mana?


text:
Ngororero: Kuba abarimu nabo bafatira ifunguro rya saa sita ku ishuli ngo bifasha mu kwihutisha gahunda z’uburezi
Ruhango: Abanyeshuri batangiye kujya barira ku ishuri kugirango ababyeyi bajye bikomereza imirimo yabo
Posted on August 13, 2013 by Kevin Theoneste in Ibikorwa
Abakozi barimo gutunganya ifunguro rya saa sita
Ishuri ribanza rya Centre Scolaire Amizero riherereye mu karere ka Ruhango, ryatangije gahunda yo kujya rigaburira abana bahiga, mu rwego rwo gufasha ababyeyi babo bajyaga bata imirimo yabo bagiye kubashakira ibyo barya kugirango basubire ku ishuri.
Ubusanzwe aba bana bajyaga bataha sa sita bagiye kurya, bagahura n’imbogamizi z’uko basangaga iwabo batarahisha, bakagaruka ku ishuri bananiwe ndetse kwiga bikagenda nabi.
Izindi mbogamizi aba banyeshuri bagaragaje, harimo kuba batahaga kure kugaruka ku ishuri bikabagora, cyane cyane ngo mu bihe by’imvura baburaga uko bataha cyangwa bagaruka ku ishuri. Ariko ngo ubu ubwo bagiye kujya barira ku kigo, bizajya bibafasha kuruhuka basubire mu ishuri bameze neza.
Bamwe mu banyeshuri twavuganye bagize bati “hari nubwo twagendaga, ugasanga batarahisha, ukicara ukabitegereza rimwe ukagera ku ishuri abandi batangiye kwiga, rwose iki gikorwa turagishimiye, abarezi bacu barakoze”
Habarurema Venuste uhagarariye Centre Scolaire Amizero imbere y’amategeko, yavuze ko iki gikorwa bagikoze bagisabwe n’ababyeyi baharerera, kuko bahuraga n’imbogamizi nyishi.
Ati “ureste kuba ababyeyi bataga imirimo yabo bagiye gutekera abanyeshuri, hari n’abavaga kure bakabagemurira cyangwa abandi bakabajyana kurira muri hoteli, ku buryo twari dufite n’impungenge z’uko bashobora no kuzandura indwara z’inzoka bitewe n’aho bariraga”
Uyu muyobozi akomeza avuga ko nabo bashimishijwe n’iki gikorwa, ngo kuko abanyeshuri barera bagiye kongerwa ireme ry’uburezi, kuko bagiye kujya babona umwanya wo kuruhuka bagasubira mu ishuri bameze neza.
Ahazajya hatunganyirizwa amafunguro ya saa sita
Uwitije Emmanuel wari uhagarariye ababyeyi mu muhango wo gutangiza iyi gahunda wabaye tariki ya 12/08/2013, yashimiye ubuyobozi bw’iki kigo, kuko bwashoboye gushyira mu bikorwa ikifuza cy’ababyeyi babagejejeho.
Yagize ati “dore hari abana biga baturuka kure, bigasaba ababyeyi babo ko babjyemurira kugirango abana babo bakomeze amasomo. Ibi babikoraga bataye imirimo yakabateje imbere, ariko ubu ibi ntibizongera”
Uyu mubyeyi akaba yasabye abanyeshuri barererwa muri iki kigo, gushyira imbere amasomo bakiga neza, kuko zimwe mu mbogamizi bari bafite kandi zikomeye zivuyeho.


text:
Nyarugenge: Abanyamadini bahuriye mu masengesho bamagana ibiyobyabwenge
Amadini n’amatorero atandukanye akorera mu karere ka Nyarugenge kuri iki cyumweru bahuriye kuri sitadei Nyasmirambo mu masengesho yo kwamagana ibiyobyabwenge.
Bishop Nzeyimana Innocent, uhagarariye ihuriro ry’amadini akorera muri Nyarugenge, avuga ko mu butumwa bw’ijambo ry’Imana baha abayoboke babo, babibutsa ko roho nzima itarangwa no kunywa ibiyobyabwenge. Akaba ariyo mpamvu abakirisitu banyuranye biyemeje gutanga ubutumwa ku baturanyi babo harimo n’urubyiruko mu kubakangurira kubyirinda. (...)
Amadini n’amatorero atandukanye akorera mu karere ka Nyarugenge kuri iki cyumweru bahuriye kuri sitadei Nyasmirambo mu masengesho yo kwamagana ibiyobyabwenge.
Bishop Nzeyimana Innocent, uhagarariye ihuriro ry’amadini akorera muri Nyarugenge, avuga ko mu butumwa bw’ijambo ry’Imana baha abayoboke babo, babibutsa ko roho nzima itarangwa no kunywa ibiyobyabwenge. Akaba ariyo mpamvu abakirisitu banyuranye biyemeje gutanga ubutumwa ku baturanyi babo harimo n’urubyiruko mu kubakangurira kubyirinda.
Bishop Nzeyimana ati “ Gahunda dufite ni ukurwanya ibiyobyabwenge tubirandura burundu, kugira ngo abafata ku ngufu n’abica abandi babitewe n’ibiyobyabwenge bacike mu gihugu, kuko byagaragaye ko ababikora baba bafashe ibiyobyabwenge.”
Nzenyimana avuga ko amafaranga atangwa ku rubyiruko rujyanwa Iwawa mu mu kubagorora, yagakwiriye kujya mu bindi, habayeho ijisho rya buri muntu mu kurwanya ibiyobyabwenge.
Mu karere ka Nyarugenge, abafatiwe mu biyobyabwenge umwaka wa 2012, mu mirenge 10 ikagize bagera kuri 276.
Nk’uko bitangazwa na Karisa Pierre Umuyobozi wungirije w’Akarere ka Nyarugenge ushinzwe imibereho myiza y’abaturage, avuga ko umurenge wa Kimisagara abafatanywe ibiyobyabwenge umwaka ushize baza ku isonga kurusha indi mirenge, kuko ababifatiwemo bagera kuri 56, Rwezamenyo bakaba 41, Mu mirenge yose bakaba 276.
Karisa avuga ko bifuje gufatanya n’amadini mu guhindura imyumvire yabagikoresha ibiyobyabwenge, kuko aribo bahura n’abantu benshi kandi byoroshye mu kubaha ubutumwa kuko ari abayoboke babo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Chorale Intumwa yo mu Itorero rya ADEPER mu karere ka Rwamagana yizihije isabukuru y’imyaka 20 imaze ishinzwe ku cyumweru tariki ya 13/07/2014, maze inamurika Album y’indirimbo z’amashusho yiswe “Abanyamugisha” mu gikorwa kikaba cyabereye kuri Hotel Dereva iri mu Mujyi wa Rwamagana.
Umuyobozi Mukuru ushinzwe imari n’ubukungu mu itorero ADEPR mu Rwanda, Mutuyemariya Christine, yashimiye cyane Chorale Intumwa ku bw’ibikorwa by’ivugabutumwa yakoze mu gihe cy’imyaka 20 imaze ikora umurimo w’Imana maze asaba ko umuntu wese ukora umurimo w’Imana akwiriye kuwuhagararamo neza areba imbere kugira ngo azabone ingororano z’Imana.
Perezida wa Chorale Intumwa, Misigaro Jean de Dieu, avuga ko bishimira imyaka 20 bamaze bamamaza inkuru nziza y’agakiza ndetse n’ibikorwa bitandukanye byo gufasha abatishoboye muri iki gihe cy’imyaka 20 itambutse, none bakaba babashije no gushyira ku mugaragaro Album yabo y’amashusho.
Umushumba w’Itorero ADEPER mu karere ka Rwamagana, Pastor Nyabutsitsi Etienne, avuga ko ibikorwa bya Chorale Intumwa ari ibyo kwishimirwa ngo kuko ibikorwa byo gushyira ku mugaragaro Album y’indirimbo bikomeza gufasha iri torero mu kwamamaza ubutumwa bwiza kandi bikarushaho kuba byiza kuko izi ndirimbo zigera kure n’aho abantu batabashaga kwinjira byoroshye zo zikahagera.
Ubuyobozi bwa ADEPER ku rwego rw’igihugu, bwatangaje ko bushyigikiye ibikorwa by’amakorali ndetse ngo bukaba buzakomeza kuyafasha mu bikorwa byabo by’ibwirizabutumwa bukoresha indirimbo.
Iyi Album “Abanyamugisha” y’indirimbo zigaragara zikanumvikana iriho indirimbo 11. Chorale Intumwa ikaba yari isanganywe Album 5 z’indirimbo z’amajwi gusa.
Cholare Intumwa-ADEPER ifite icyicaro mu Mudugudu (w’Itorero) wa Plage muri Paruwase ya Rwamagana mu Rurembo rw’Intara y’Iburasirazuba.


text:
Iryo rimbi rigaragaramo imva y’umwami Kigeli IV Rwabugiri
Irimbi ryashyingurwagamo abami b’u Rwanda n’Abagabekazi babo riherereye mu Mudugudu wa Nyakavunga, Akagari ka Kigabiro, mu Murenge wa Rutare, mu Karere ka Gicumbi ho mu Ntara y’Amajyaruguru hagiye kugirwa ahantu nyaburanga nk’uko byashyizwe mu mihigo y’akarere ka Gicumbi ya 2012-2013.
Nk’uko bitangazwa n’ushinzwe ibikorwa remezo mu karere ka Gicumbi Nzabandora Musa kuri uyu wa 20/8/2012 yatangaje ko mu mihigo ya 2012- 2013, bahize ko ahari irimbi ry’abami n’abagabekazi hagiye kugirwa ahantu nyaburanga.
Avuga ko ayo mateka azakurura ba mukerarugendo bityo akarere ka Gicumbi kakabasha kwinjiza amafaranga avuye muri ubwo bukerarugendo, ndetse n’abahaturiye bazabasha kwagura ibikorwa byabo by’ubucuruzi kuko abazajya bajya gusura iryo rimbi bazajya bakenera ibyo kurya ndetse na bimwe mubicuruzwa igihe bagiye kureba izo mva.
Avuga ko impamvu nanone bagiye kuhagira ubwiza nyaburanga ari uko usanga ayo mateka yazibagirana kandi ari ibintu by’ingirakamaro ndetse n’abana bato bakamenya ibyaranze u Rwanda rwo hambere.
Nzabandora asanga ari ingirakamaro kuko iyo ugeze aho hantu hari iryo rimbi usanga haragiye hasibangana uretse imva ya Kigeli IV Rwabugili gusa Ati: “Abami b’u Rwanda bagiraga irimbi ryihariye bashyingurwagamo umwami wese watangaga bamuzanaga muri iryo rimbi, ariko ntiryahawe agaciro cyane kuko ryamaze gusiba ukaba utamenya amateka yaho uretse iyo mva y’umwami Kigeli IV Rwabugili gusa ihagaragara”.
Avuga ko iyo haza gufatwa neza bari kuhagira ahantu nyaburanga, abantu bakajya bahasura na ba mukerarugendo bakahamenya, bitandukanye n’uko abantu b’iki gihe batemera ko uwo murenge ubitse ayo mateka.
Mu 1972, nibwo hatanzwe itegeko ry’uko imva z’abami zigomba kwitabwaho, icyo gihe nibwo bashakashatse aho Rwabugili wari umaze imyaka 77 atanze ari, imva ye barayubakira naho izindi harimo n’iya Kanjogera wari umugabekazi barazihorera.
Ubu hakaba hateganywa kubakira imva z’abami bose bashyinguwe muri iryo rimbi ndetse bakajyenda bibukiranya abandi bagiye bahashyingurwa batibuka.
Kugeza ubu abami bahashyinguwe ni aba bakurikira, hamwe n’abagabekazi babo :
*Ruganzu I Bwimba, wategetse ahasaga mu w’1312-1345
*Cyilima I Rugwe, wategetse ahasaga mu w’1345-1378
* Kigeli I Mukobanya, wategetse ahasaga mu w’1378-1411
* Mibambwe I Sekarongoro I Mutabazi I, wategetse ahasaga mu w’1411-1444
* Yuhi II Gahima II, wategetse ahasaga mu w’1444-1477
*Ndahiro II Cyamatare, wategetse ahasaga mu w’1477-1510
*Ruganzu II Ndoli, wategetse ahasaga mu w’1510-1543
*Mutara I Nsoro II Semugeshi, wategetse ahasaga mu w’1543-1576
* Kigeli II Nyamuheshera,wategetse ahasaga mu w’1576-1609
*Mibambwe II Sekarongoro II Gisanura, wategetse ahasaga mu w’1609-1642
*Yuhi III Mazimpaka, wategetse ahasaga mu w’1642-1675
*Cyilima II Rujugira, wategetse ahasaga mu w’1675-1708
* Kigeli III Ndabarasa, wategetse ahasaga mu w’1708-1741
* Mibambwe III Mutabazi II Sentabyo, wategetse ahasaga mu w’1741-1746
* Yuhi IV Gahindiro, wategetse ahasaga mu w’1746-1830
* Mutara II Rwogera, wategetse ahasaga mu w’1830-1853
*Kigeli IV Rwabugili, wategetse ahasaga mu w’1853-1895
Abandi bami batahashyinguwe ni ababanziriza aba twavuze haruguru barimo :
*Gihanga I Ngomijana wategetse ahasaga mu w’1091-1124
* Kanyarwanda Gahima wategetse ahasaga mu w’1124-1157
*Yuhi I Musindi wategetse ahasaga mu w’1157-1180
*Ndahiro I Ruyange wategetse ahasaga mu w’1180-1213
*Ndoba wategetse ahasaga mu w’1213-1246
*Samembe wategetse ahasaga mu w’1246-1279
* Nsoro I Samukondo wategetse ahasaga mu w’1279-1312
Aba bose bakazagerageza kugaragaza imva zabo uko bagiye ku ngoma n’imyaka bamazeho ndetse n’igihe batangiye.


text:
Hondurasi
Hondurasi cyangwa Repubulika ya Hondurasi ni igihugu cyo muri Amerika yo hagati gifite ubuso bungana na km2 112 492 ndetse n’abaturage bagera kuri 7.792.854. Abaturage bacyo ni ubwoko bw’Abamestizos bagera kuri 98%, na ba kavukire bagera kuri 7% (ari bo Abamisikitos, Abapech, Abajikakis, ndetse n’Abarenkas) n’abirabura bagera kuri 2% ; ndetse n’abera bagera kuri 1%. Ururimi rukoreshwa muri rusange ni Icyesipanyole, nkuko hari n’izindi ndimi za kavukire. Idini ikomeye cyane ni iya Gaturika y’i Roma 85%, hagakurikiraho 10%, n’utundi tutsiko natwo tugize 5%.
Ubutumwa bw’Ivugurura bwageze muri Hondurasi mu mwaka 1960 ari na bwo mwene data Silivestre Cabanillas ndetse n’abandi babwiririshaga ubutumwa ibitabo bahatangizaga uwo murimo. Mu mwaka wa 1963 itorero ryahawe ibyangombwa n’ubuyobozi bwa Leta yaho, kandi uhereye ubwo, ni bwo Honduras yahindutse umubibyi w’imbuto muri Amerika yo hagati yose.


text:
Rwanda | RUSIZI:HABAYE UMUHANGO KWISHIMIRA IBYAGEZWEHO MUKAGARI KA KAMATITA
Abaturage bo mukagari ka kamatita mu murenge wa Gihundwe ku wa 16/09/2012 biriwe mumuhango wo kwishimira ibyagezwe ho mu kwesa imihigo aho kaje ku mwanya wa 2 mu tugari 6 tugize uwo murenge bakaba banaboneyeho n’umwanya wo guhiga ibyo bateganya kuzageraho umwaka utaha , bimwe mubikorwa byatumye ababa turage besa imihigo bagafata umwanya wa 2 ngo Ni uko bitabiriye gushyira mubikorwa gahunda za leta ibasaba, harimo gutanga ubwisungane mu kwivuza ,kwihangira imihanda,gahunda yadusasirane baca nyakatsi yo kuburiri n’ibindi.
Aba banyaRwanda bishimiye bidasazwe ibikorwa bagezeho ubwabo batabifashijwe n’abandi kuko ngo basanga nabyo ubwabyo ari ukwihesha agaciro, abo baturage bahawe impamya bushobozi iherekejwe n’amafaranga ibihumbi mirongo 50 byo kubashimira bakaba babishyikirijwe n’umunyamabanganshingwabikorwa w’umurenge wa Gihundwe Muganga Emmanuel
Umunyamabanga nshingwabikorwa w’umurenge wa gihundwe mumagamboye yashimiye abo baturage ku ko bagira uruhare rwo kwiyubaka batarinze gutegereza akimuhana akaba yabasabye gukomeza gukorera hamwe kuko abashyize hamwe ntakibananira.
bamwe mubaturage twaganiriye barimo Umutesi Odette badutangarije ko bageze kubikorwa byo kwesa imihigo kubufatanye bw’inzego zose aho bavuga ko nabo bisanzemo ubushobozi nk’abagore basanga bataharira abagabo babo imirimo bonyine nabo biyemeza gahunda yo gusasirana kuburiri aho bagira gahunda yo kugurirana za matola ndetse muri uwo muhango abagore bakaba banahanye matola 8.
Muri uwo muhango wo kwishimira ibyagezweho abaturage b’ako kagari biyemeje gutanga amafaranga ibihumbi magana 200 na mirongo 72 mukigega agaciro development fund ariko batangaza ko icyogikorwa kizakomeza bakazagaragaza inkunga yabo muminsi mike iri imbere .


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Rusizi: Abarezi ngo bafite imbogamizi mu kwimuka kw’abana mu mashuri
Posted on March 21, 2014 by admin in Ibikorwa
Abarezi basabwe kunoza ireme ry’uburezi
Mu gihe abarezi n’abayobozi b’ibigo by’amashuri mu karere ka Rusizi bavuga ko muri politiki y’uburezi ngo babwiwe ko bagomba gusibiza 3% by’abanyeshuri abandi basigaye bakimurwa, kuruhande rw’umuyobozi ushinzwe uburezi mu karere ka Rusizi Nteziyaremye Jean Pierre we avuga ko atumva uburyo abo banyeshuri bimurwa aho asaba abarezi kureka ibyo bita( Promotion automatique) bishyiriyeho bigatuma bimura abana badafite ubumenyi bw’ibanze.
Muri iyi nama yahuje inzego zishinzwe uburezi n’umuyobozi ushinzwe uburezi ku rwego rw’akarere ka Rusizi yibanze ku ireme ry’uburezi aho abayobozi b’ibigo by’amashuri Barimo uwitwa Mukarutinywa Mariya bavuga ko bagenda babangamirwa n’amategeko ya politiki y’uburezi atandukanye harimo kubasaba gusibiza 3% abandi basigaye bakimurwa ibyo ngo bituma umubare w’abanyeshuri benshi bazamuka batazi no kwandika ibintu byoroheje ibyo ngo byabereye aba barezi imbogamizi nkuko aba bayobozi b’ibigo bakomeza kubitangaza.
Usibye ibyo ngo hari n’ ikibazo cy’ubucuke bw’abanyeshuri abayobozi b’uburezi bagaragaje, kuko ngo usanga nko mu kigo cy’amashuri abanza cya Ruganda giherereye mu murenge wa Rwimbogo ishuri rimwe ryigamo abana 160 ibyo bigatuma abana badakurikirana amasomo neza .
Umuyobozi ushinzwe uburezi mu karerer ka Rusizi Nteziyaremye Jean Pierre avuga ko atumva uburyo abo banyeshuri bimurwa bataratsinze hanyuma ngo hagakoreshwa ibyo abarezi bihimbiye byiswe ( Promotion automatique) bakabishingiraho bimura abana, yabasabye kuzajya bakurikiza amategeko ya minisiteri y’uburezi mu kwimura abana.
Umuyobozi w’akarere ka Rusizi wungirije ushinzwe imibereho y’abaturage Bayihiki Basire yasabye aba barezi kujya barangwa n’imikorere inoze bakita kumurimo wabo kuko ngo iyo umwana atize neza baba bahombya igihugu muri rusange, yanavuze ko ireme ry’uburezi rigerwaho kuruhare rw’abarezi abasaba kujya babikorana ubushake kugirango abana bazamuke hari ubumenyi buhagije bafite.
Icyakora abarezi barasabwa kuzajya bigisha abana bagatsinda ari benshi kuko ngo iyo abana basibiye ari benshi ngo biba bigaragaza ubunebwe bw’abarezi. kugeza ubu ku rwego rw’akarere hasibiye 14%, umuyobozi ushinzwe uburezi mu karere avuga ko uwo mubare ukiri hejura cyane bigaragara ko mu gihe uwo mubare wakomeza kuzamuka ari ntacyo abarimu baba bakora.


text:
Rubaya –Kwigishwa kubanza gutegura imishinga muri VUP bituma babasha kwishyura bitabagoye
Muri gahunda yo kuvugurura imibereho y’abaturage batuye mu mirenge y’icyitegererezo ikorerwamo na gahunda ya VUP abaturage bavuga ko kubanza kwigishwa gutegura imishinga ibyara inyungu bituma babasha kwishyura neza bitabagoye.
Bamwe mubaturage bakorana na VUP yo mu murenge wa Rubaya mu karere ka Gicumbi bavuga ko kugirango iyi mishinga yabo itazahomba babanza kwigishwa uko ikorwa nuko bayibyaza inyungu nk’uko Ntagungira Leonard abitangaza.
Nyamara nubwo bamwe bavuga ko babanza kwigishwa uko bagomba kuyakoresha n’icyo bazayakoresha usanga bamwe muribo bayapfusha ubusa ntibayakoreshe icyo yateganyirijwe ahubwo bakayajyana mu bindi bitateganyijwe, kwishyura ayo mafaranga bikabagora.
Abaturage bafashe ayo mafaranga ntibayishyure, umuyobozi wa VUP mu murenge wa Rubaya avuga ko bazabishyuza byakwanga bakabajyana mu nkiko nk’uko Hanji Paul umuyobozi wa VUP mu murenge wa Rubaya abivuga.
Ati “ Abo dushaka gushyira mu bunzi no mu nkiko ni babandi binangiye badashaka kwishyura cyangwa gukoresha inguzanyo icyo bayiherewe kuko ayo mafaranga azaguma mu murenge akajya ava kuri bamwe ajya kubandi”.
Gahunda ya VUP ni gahunda ya leta ikorera mu gihugu hose ikaba igamije kuzamura imibereho y’abaturage, iyi gahunda yibanda mu mirenge igararaga ko ikennye kurusha iyindi.
Muri iyi gahunda abaturage bakaba bahabwa imirimo itandukanye yo gukora kugirango bahembwe ndetse banitabire gukorana na banki ari nako babonamo inguzanyo.


text:
Abagize koperative Jyambere mubyeyi Ruheru, bo mu murenge wa Ruheru akarere ka Nyaruguru baratangaza ko batangiye babika amafaranga 100 buri muntu, kugeza bageze ku mashini itunganya ibigori ikabikuramo ifu ya Kawunga. Abo babyeyi bavuga ko batangiye ari abagore b’abahinzi boroheje batangira bizigama amafaranga 100, nyuma ngo baza kubona ari make barazamura bayageza kuri 500. Ayo […]
Nyaruguru: Abagore baranyomoza imvugo ko nta mugore wegera inzuki
Mu gihe umuco nyarwanda wabuzaga umugore kwegera aho inzuki zororerwa havugwa ko ngo iyo ahegereye inzuki zose zipfa, bamwe mu bagore bakora umurimo w’ubuvumvu mu karere ka Nyaruguru baratangaza ko ngo ibyo kwari ukubeshya, kuko ngo nabo borora inzuki kandi ntizigire icyo ziba. Aba bagore boroye inzuki ni abo mu murenge wa Rusenge ho mu […]
Bugesera: Abagore bamaze kwiteza imbere babikesheje kwishyira hamwe
Abagore bo mu murenge wa Nyarugenge mu karere ka Bugesera; baravuga ko binyuze mu matsinda y’iterambere bibumbiyemo yahinduye ubuzima bw’ubukene no kubaho nabi byarangwaga mu ngo zabo. Ngezahayo Claudette ni umwe mu bagore bo mu murenge wa Nyarugenge mu kagari ka Rugando, avuga ko mbere yo kujya mu itsinda Tworozanye mu rugo iwe basasaga amashara […]
Umugore wo mu cyaro agenda atera imbere ariko hari abakibangamiwe n’abagabo
Bamwe mu bagore bo mu karere ka Kayonza bemeza ko umugore wo mu cyaro agenda atera imbere haba mu bukungu no mu myumvire nk’uko babidutangarije tariki 15/10/2014, umunsi ngarukamwaka isi yose yizihiza umunsi w’umugore wo mu cyaro. Hari abavuga ko mu myaka 20 ishize basaga n’ababudikiwe n’igihu kuko batabashaga gutekereza ku iterambere rirambye bitewe n’ubujiji […]
Ngororero: Umugoroba w’ababyeyi ubaye ishuri ry’uburenganzira bw’umugore
Muri kongere yateranye kuri uyu wa kabiri, tariki 16/09/2014, abagore bo mu Karere ka Ngororero bashashe inzobe basuzuma inzitizi bahura nazo mu iterambere. Banaganiriye ku ihohoterwa rishingiye ku gitsina, amakimbirane mu ngo, kubyara abo badashoboye kurera, kutamenya uburenganzira bwabo, ihohoterwa ry’abana n’ibindi. Basanze ari zimwe mu nzitizi zikigaragara kubagore bamwe mu nziro y’ iterambere. Nk’uko […]
Kayonza: Abagore bo mu itsinda rikorana n’umuryango Women for Women bavumbuye ikoranabuhanga ryo gukora amasabune
Abagore bibumbiye muri rimwe mu matsinda y’abagore akorana n’umuryango Women for Women mu karere ka Kayonza ngo bavumbuye ikoranabuhanga ryo gukora amasabune, ku buryo ubu ngo nta mugore ukorera muri ayo matsinda ukigura isabune muri butike bitewe n’uko buri wese ashobora kuyikorera. Amasabune bakora ngo bayakora bifashishije ibibabi by’amapapayi, ibibabi by’imyembe n’iby’amapera bashyira mu mazi […]
Bugesera: abagore bamaze kugera kuri byinshi babikesha umugoroba w’ababyeyi
Bamwe mu bagore bo mu karere ka Bugesera baravuga ko hari byinshi bamaze kugeraho mu ngo zabo birimo nk’imibanire myiza mu ngo ndetse n’ubukungu biturutse mu gukora umugoroba w’ababyeyi. Umwe mu bagore Mariya Kandama wo mu murenge wa Ruhuha mu kagali ka Kindama, avuga ko ubwo yatangizaga umugoroba w’ababyeyi aho atuye, bamwe mu babyeyi batahise […]
KOPERATIVE ZABIGISHIJE KUBONEZA URUBYARO
Uretse guhuza imbaraga n’ibitekerezo biganisha ku iterambere, bamwe mu bagore bibumbiye mu makoperative y’ubuhinzi bw’ibigori mu karere ka Nyagatare bavuga ko kwihuza n’abandi byatumye babasha no kuboneza urubyaro kimwe no kugira isuku y’aho batuye. Ikindi ngo ntibagitega buri cyose ku mugabo kuko nabo bafite ibyo bakora bibinjiriza amafaranga. Nkunzwenimana Damascene umuyobozi wa koperative COTEBARU yo […]
Gicumbi – Mu myaka 20 u Rwanda rumaze rwibohoye abagore bibohoye ubukene
Mu gihe habura iminsi micye ngo hizihizwe umunsi wo kwibohora uba tariki ya 4 Nyakanga buri mwaka mu Rwanda, abagore bo mu karere ka Gicumbi bavuga ko bazizihiza uwo munsi bishimira ko bibohoye n’ubukene ubu bakaba nta mugore ugitega amaboko ku mugabo we. Ibi kandi bakaba babishimira nyakubahwa perezida wa Repuburika Paul Kagame ko yabafashije […]
Muhanga : Ubuvumvu ntibukiri ubw’abagabo gusa, n’abagore barabwitabiriye
Abagore bakora umwuga w’ubuvumvu barashishikariza bagenzi babo gutinyuka no kwitabira uyu mwuga, kuko korora inzuki atari iby’abagabo gusa. Bamwe mu bagore bakaba bavuga ko ubuvumvu bumaze kubateza imbere nyuma yo gutinyuka bakorora inzuki, cyakora ngo haracyacyenewe ubumenyi bwisumbuyeho kugirango abavumvu babashe kumenya neza uko bakurikirana ubuzima bw’inzuki. Ubuvumvu cyangwa se ubworozi bw’inzuki buri kuva kuri […]